CELEX: 32021R1152
Language: fi
Date: 2021-07-07 00:00:00
Title: Euroopan parlamentin ja neuvoston asetus (EU) 2021/1152, annettu 7 päivänä heinäkuuta 2021, asetusten (EY) N:o 767/2008, (EU) 2017/2226, (EU) 2018/1240, (EU) 2018/1860, (EU) 2018/1861 ja (EU) 2019/817 muuttamisesta siltä osin kuin on kyse edellytysten vahvistamisesta pääsylle muihin EU:n tietojärjestelmiin Euroopan matkustustieto- ja -lupajärjestelmän tarkoituksia varten

14.7.2021   
               
               
                  FI
               
               
                  Euroopan unionin virallinen lehti
               
               
                  L 249/15
               
            
         EUROOPAN PARLAMENTIN JA NEUVOSTON ASETUS (EU) 2021/1152,
         annettu 7 päivänä heinäkuuta 2021,
         asetusten (EY) N:o 767/2008, (EU) 2017/2226, (EU) 2018/1240, (EU) 2018/1860, (EU) 2018/1861 ja (EU) 2019/817 muuttamisesta siltä osin kuin on kyse edellytysten vahvistamisesta pääsylle muihin EU:n tietojärjestelmiin Euroopan matkustustieto- ja -lupajärjestelmän tarkoituksia varten
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a, b ja d alakohdan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         noudattavat tavallista lainsäätämisjärjestystä (1),
         sekä katsovat seuraavaa:
         
                     (1)
                  
                  
                     Euroopan parlamentin ja neuvoston asetuksella (EU) 2018/1240 (2) perustettiin Euroopan matkustustieto- ja -lupajärjestelmä, jäljempänä ’ETIAS’, joka koskee niitä kolmansien maiden kansalaisia, jotka on vapautettu vaatimuksesta, jonka mukaan heillä on oltava viisumi unionin ulkorajojen ylittämistä varten. Kyseisessä asetuksessa vahvistettiin ETIAS:n mukaisen matkustusluvan myöntämisen tai epäämisen edellytykset ja menettelyt.
                  
               
                     (2)
                  
                  
                     ETIAS:n avulla voidaan harkita, aiheuttaisiko näiden kolmansien maiden kansalaisten oleskelu jäsenvaltioiden alueella turvallisuusriskin, laittoman maahanmuuton riskin tai suuren epidemiariskin.
                  
               
                     (3)
                  
                  
                     Jotta hakemustiedostojen käsittely ETIAS-keskusjärjestelmässä olisi mahdollista asetuksessa (EU) 2018/1240 tarkoitetulla tavalla, on tarpeen toteuttaa yhteentoimivuus yhtäältä ETIAS-tietojärjestelmän ja toisaalta rajanylitystietojärjestelmän, jäljempänä ’EES’, viisumitietojärjestelmän, jäljempänä ’VIS’, Schengenin tietojärjestelmän, jäljempänä ’SIS’, Eurodac-järjestelmän ja kolmansien maiden kansalaisia koskevan eurooppalaisen rikosrekisteritietojärjestelmän, jäljempänä ’ECRIS-TCN’, jäljempänä yhdessä ’muut EU:n tietojärjestelmät’, sekä kyseisessä asetuksessa määriteltyjen Europolin tietojen, jäljempänä ’Europolin tiedot’, välillä.
                  
               
                     (4)
                  
                  
                     Tässä asetuksessa yhdessä Euroopan parlamentin ja neuvoston asetusten (EU) 2021/1150 (3) ja (EU) 2021/1151 (4) kanssa säädetään säännöistä, jotka koskevat yhtäältä ETIAS-tietojärjestelmän ja toisaalta muiden EU:n tietojärjestelmien ja Europolin tietojen yhteentoimivuuden toteuttamista ja edellytyksiä, joiden täyttyessä muihin EU:n tietojärjestelmiin tallennettuja tietoja ja Europolin tietoja voidaan katsoa osumien löytämiseksi automaattisesti. Tämän vuoksi on tarpeen muuttaa Euroopan parlamentin ja neuvoston asetuksia (EY) N:o 767/2008 (5), (EU) 2017/2226 (6), (EU) 2018/1240, (EU) 2018/1860 (7), (EU) 2018/1861 (8) ja (EU) 2019/817 (9), jotta voidaan liittää ETIAS-keskusjärjestelmä muihin EU:n tietojärjestelmiin ja Europolin tietoihin sekä määrittää, mitä tietoja näiden EU:n tietojärjestelmien ja Europolin tietojen välillä lähetetään.
                  
               
                     (5)
                  
                  
                     Asetuksella (EU) 2019/817 ja Euroopan parlamentin ja neuvoston asetuksella (EU) 2019/818 (10) perustettu eurooppalainen hakuportaali (ESP) mahdollistaa sen, että ETIAS:iin tallennettuja tietoja ja muihin EU:n tietojärjestelmiin tallennettuja tietoja koskevia kyselyjä voidaan tehdä rinnakkain.
                  
               
                     (6)
                  
                  
                     Olisi vahvistettava tekniset järjestelyt, joiden mukaisesti ETIAS voi tarkistaa säännöllisesti ja automaattisesti muista EU:n tietojärjestelmistä, täyttyvätkö asetuksessa (EU) 2018/1240 vahvistetut hakemustiedostojen säilyttämistä koskevat edellytykset edelleen.
                  
               
                     (7)
                  
                  
                     Jotta voidaan varmistaa ETIAS:n tavoitteiden saavuttaminen kaikilta osin ja edistää asetuksessa (EU) 2018/1860 säädettyjä SIS-järjestelmän tavoitteita, automaattisten tarkistusten piiriin on tarpeen sisällyttää kyseisellä asetuksella käyttöön otettu uusi kuulutusluokka eli kuulutus kolmansien maiden kansalaisista, joista on tehty palauttamispäätös.
                  
               
                     (8)
                  
                  
                     Sellaisten kolmansien maiden kansalaisten palauttaminen, jotka eivät täytä tai jotka eivät enää täytä jäsenvaltioiden alueelle tuloa, siellä oleskelua tai asumista koskevia edellytyksiä Euroopan parlamentin ja neuvoston direktiivin 2008/115/EY (11) mukaisesti, on olennainen osa kattavia toimia, joilla pyritään puuttumaan laittomaan muuttoliikkeeseen, sekä tärkeää yleistä etua koskeva merkittävä kysymys.
                  
               
                     (9)
                  
                  
                     Jotta voidaan varmistaa tietojen oikeellisuuden ja luotettavuuden korkea taso, on tärkeää ilmoittaa ETIAS-keskusyksikön tasolla saaduista virheellisistä osumista.
                  
               
                     (10)
                  
                  
                     Asetuksen (EU) 2018/1240 tiettyjen yksityiskohtaisten teknisten näkökohtien täydentämiseksi komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, jotka koskevat edellytysten määrittämistä muiden haun kohteena olleiden EU:n tietojärjestelmien tietueeseen, kuulutukseen tai tiedostoon sisältyvien tietojen ja ETIAS:n hakemustiedostossa olevien tietojen väliselle vastaavuudelle. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (12) vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
                  
               
                     (11)
                  
                  
                     Jotta voidaan varmistaa asetuksen (EU) 2018/1240 yhdenmukainen täytäntöönpano, komissiolle olisi siirrettävä täytäntöönpanovaltaa tietojen säilyttämiseen liittyvien tiettyjen säännösten täytäntöönpanoa koskevien teknisten järjestelyjen vahvistamiseksi ja ETIAS-keskusyksikön liikenteenharjoittajille antamaa tukea koskevien sääntöjen täsmentämiseksi. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011 (13) mukaisesti.
                  
               
                     (12)
                  
                  
                     Jotta voidaan varmistaa asetuksen (EU) 2017/2226 yhdenmukainen täytäntöönpano, komissiolle olisi siirrettävä täytäntöönpanovaltaa varmistusmenettelyjen, joita sovelletaan, kun liikenteenharjoittajat eivät teknisistä syistä pääse tietoihin, yksityiskohtien vahvistamiseksi ja ETIAS-keskusyksikön liikenteenharjoittajille antamaa tukea koskevien sääntöjen täsmentämiseksi. Tätä valtaa olisi käytettävä asetuksen (EU) N:o 182/2011 mukaisesti.
                  
               
                     (13)
                  
                  
                     ETIAS-matkustuslupa on mahdollista kumota sen jälkeen kun SIS-järjestelmään on tallennettu uusi kuulutus, joka koskee maahantulon ja maassa oleskelun epäämistä tai kadonneeksi, varastetuksi, kavalletuksi tai mitätöidyksi ilmoitettua matkustusasiakirjaa. Jotta SIS-järjestelmä ilmoittaisi tällaisista uusista kuulutuksista ETIAS-keskusjärjestelmään automaattisesti, SIS-järjestelmän ja ETIAS:n välille olisi luotava automatisoitu prosessi.
                  
               
                     (14)
                  
                  
                     Jotta rajavartijoiden työtä voitaisiin järkeistää ja yksinkertaistaa ottamalla käyttöön aiempaa yhtenäisempi rajavalvontaprosessi kolmansien maiden kansalaisille, jotka pyrkivät jäsenvaltioiden alueelle lyhytaikaista oleskelua varten, ja asetusten (EU) 2017/2226 ja (EU) 2018/1240 antamisen jälkeen, on suotavaa sovittaa EES-järjestelmän ja ETIAS:n yhteistoimintatapa nyt yhteen sen tavan kanssa, jolla EES- ja VIS-järjestelmät integroidaan toinen toisiinsa rajavalvontaprosessia varten ja rajanylitysten rekisteröimiseksi EES-järjestelmään.
                  
               
                     (15)
                  
                  
                     Ne edellytykset, mukaan lukien pääsyoikeudet, joiden mukaisesti ETIAS-keskusyksikkö ja kansalliset ETIAS-yksiköt voivat katsoa muihin EU:n tietojärjestelmiin tallennettuja tietoja ETIAS:n tarkoituksia varten, olisi suojattava selkein ja täsmällisin säännöin, jotka koskevat ETIAS-keskusyksikön ja kansallisten ETIAS-yksiköiden pääsyä muihin EU:n tietojärjestelmiin tallennettuihin tietoihin, kyselyn tyyppejä ja tietoluokkia, ja kaikki nämä toimet olisi rajoitettava siihen, mikä on ehdottoman välttämätöntä niiden tehtävien suorittamiseksi. Jäsenvaltioiden pääsy kansallisten ETIAS-yksiköiden välityksellä muihin EU:n tietojärjestelmiin olisi toteutettava sen mukaisesti, mitä asiaa koskevissa säädöksissä säädetään niiden osallistumisesta. ETIAS-hakemustiedostoihin tallennettujen tietojen olisi myös oltava ainoastaan taustalla olevia tietojärjestelmiä käyttävien jäsenvaltioiden nähtävissä niiden osallistumista koskevien järjestelyjen mukaisesti. Esimerkiksi SIS-järjestelmää ja VIS-järjestelmää koskevat tämän asetuksen säännökset ovat kaikkiin Schengenin säännöstön määräyksiin perustuvia säännöksiä, joiden osalta ovat merkityksellisiä SIS-järjestelmää ja VIS-järjestelmää koskevien Schengenin säännöstön määräysten soveltamista koskevat neuvoston päätökset 2010/365/EU (14), (EU) 2017/733 (15), (EU) 2017/1908 (16) ja (EU) 2018/934 (17).
                  
               
                     (16)
                  
                  
                     Jos liikenteenharjoittajien on teknisten vaikeuksien vuoksi mahdotonta päästä ETIAS-tietojärjestelmään liikenteenharjoittajien yhdyskäytävän kautta, ETIAS-keskusyksikön olisi annettava liikenteenharjoittajille operatiivista tukea, jotta matkustajaliikenteeseen ja liikenteenharjoittajiin kohdistuvaa vaikutusta voidaan rajoittaa mahdollisimman paljon. Tästä syystä on tarpeen yhtenäistää VIS-järjestelmän, ETIAS:n ja EES-järjestelmän varmistusmenettelyt, joita sovelletaan, kun tietoihin pääsy ei ole mahdollista teknisistä syistä, mukaan lukien operatiivinen tuki.
                  
               
                     (17)
                  
                  
                     Asetuksen (EU) 2018/1240 mukaan Euroopan parlamentin ja neuvoston asetuksella (EU) 2018/1726 (18) perustetun vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan Euroopan unionin viraston (eu-LISA) olisi vastattava ETIAS-tietojärjestelmän suunnittelu- ja kehitysvaiheesta.
                  
               
                     (18)
                  
                  
                     Tällä asetuksella ei rajoiteta Euroopan parlamentin ja neuvoston direktiivin 2004/38/EY (19) soveltamista.
                  
               
                     (19)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän asetuksen hyväksymiseen, asetus ei sido Tanskaa eikä sitä sovelleta Tanskaan. Koska tällä asetuksella kehitetään Schengenin säännöstöä, Tanska päättää mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän asetuksen, saattaako se asetuksen osaksi kansallista lainsäädäntöään.
                  
               
                     (20)
                  
                  
                     Tällä asetuksella kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (20) mukaisesti; Irlanti ei sen vuoksi osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin.
                  
               
                     (21)
                  
                  
                     Islannin ja Norjan osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (21) ja jotka kuuluvat neuvoston päätöksen 1999/437/EY (22) 1 artiklan A, B, C ja G kohdassa tarkoitettuun alaan.
                  
               
                     (22)
                  
                  
                     Sveitsin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (23) ja jotka kuuluvat päätöksen 1999/437/EY 1 artiklan A, B, C ja G kohdassa, luettuina yhdessä neuvoston päätöksen 2008/146/EY (24) 3 artiklan kanssa, tarkoitettuun alaan.
                  
               
                     (23)
                  
                  
                     Liechtensteinin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (25) ja jotka kuuluvat neuvoston päätöksen 1999/437/EY 1 artiklan A, B, C ja G kohdassa, luettuina yhdessä neuvoston päätöksen 2011/350/EU (26) 3 artiklan kanssa, tarkoitettuun alaan.
                  
               
                     (24)
                  
                  
                     Kyproksen, Bulgarian, Romanian ja Kroatian osalta VIS-, SIS- ja EES-järjestelmiä koskevat tämän asetuksen säännökset ovat vuoden 2003 liittymisasiakirjan 3 artiklan 2 kohdassa, vuoden 2005 liittymisasiakirjan 4 artiklan 2 kohdassa ja vuoden 2011 liittymisasiakirjan 4 artiklan 2 kohdassa, luettuina yhdessä päätösten 2010/365/EU, (EU) 2017/733, (EU) 2017/1908 ja (EU) 2018/934 kanssa, tarkoitettuja Schengenin säännöstöön perustuvia tai muuten siihen liittyviä säännöksiä.
                  
               
                     (25)
                  
                  
                     Asetukset (EY) N:o 767/2008, (EU) 2017/2226, (EU) 2018/1240, (EU) 2018/1860, (EU) 2018/1861 ja (EU) 2019/817 olisi sen vuoksi muutettava tämän mukaisesti.
                  
               
                     (26)
                  
                  
                     Jäsenvaltiot eivät voi riittävällä tavalla saavuttaa tämän asetuksen tavoitteita eli muuttaa asetuksia (EY) N:o 767/2008, (EU) 2017/2226, (EU) 2018/1240, (EU) 2018/1860, (EU) 2018/1861 ja (EU) 2019/817 ETIAS-keskusjärjestelmän liittämiseksi muihin EU:n tietojärjestelmiin ja Europolin tietoihin sekä sen yksilöimiseksi, mitä tietoja kyseisten EU:n tietojärjestelmien ja Europolin tietojen välillä lähetetään tietojen, vaan ne voidaan niiden laajuuden ja vaikutusten takia saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.
                  
               
                     (27)
                  
                  
                     Euroopan tietosuojavaltuutettua on kuultu Euroopan parlamentin ja neuvoston asetuksen (EU) 2018/1725 (27) 41 artiklan 2 kohdan mukaisesti,
                  
               OVAT HYVÄKSYNEET TÄMÄN ASETUKSEN:
         I LUKU
         
            ASETUKSEN (EU) 2018/1240 MUUTTAMINEN
         
         
            1 artikla
            Asetuksen (EU) 2018/1240 muuttaminen
            Muutetaan asetus (EU) 2018/1240 seuraavasti:
            
                        1)
                     
                     
                        Lisätään 3 artiklan 1 kohtaan alakohta seuraavasti:
                        
                                    ”28)
                                 
                                 
                                    ’muilla EU:n tietojärjestelmillä’ asetuksella (EU) 2017/2226 perustettua rajanylitystietojärjestelmää, jäljempänä ’EES’, Euroopan parlamentin ja neuvoston asetuksella (EY) No 767/2008 (*1) perustettua viisumitietojärjestelmää, jäljempänä ’VIS’, Euroopan parlamentin ja neuvoston asetuksilla (EU) 2018/1860 (*2), (EU) 2018/1861 (*3) ja (EU) 2018/1862 (*4) perustettua Schengenin tietojärjestelmää, jäljempänä ’SIS’, Euroopan parlamentin ja neuvoston asetuksella (EU) No 603/2013 (*5) perustettua Eurodac-järjestelmää ja Euroopan parlamentin ja neuvoston asetuksella (EU) 2019/816 (*6) perustettua kolmansien maiden kansalaisia koskevaa eurooppalaista rikosrekisteritietojärjestelmää, jäljempänä ’ECRIS-TCN’.
                                 
                              
                           (*1)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja, pitkäaikaisia viisumeja ja oleskelulupia koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60)."
                        
                        
                           (*2)  Euroopan parlamentin ja neuvoston asetus (EU) 2018/1860, annettu 28 päivänä marraskuuta 2018, Schengenin tietojärjestelmän käytöstä laittomasti oleskelevien kolmansien maiden kansalaisten palauttamiseksi (EUVL L 312, 7.12.2018, s. 1)."
                        
                        
                           (*3)  Euroopan parlamentin ja neuvoston asetus (EU) 2018/1861, annettu 28 päivänä marraskuuta 2018, Schengenin tietojärjestelmän (SIS) perustamisesta, toiminnasta ja käytöstä rajatarkastuksissa, Schengenin sopimuksen soveltamisesta tehdyn yleissopimuksen muuttamisesta ja asetuksen (EY) N:o 1987/2006 muuttamisesta ja kumoamisesta (EUVL L 312, 7.12.2018, s. 14)."
                        
                        
                           (*4)  Euroopan parlamentin ja neuvoston asetus (EU) 2018/1862, annettu 28 päivänä marraskuuta 2018, Schengenin tietojärjestelmän (SIS) perustamisesta, toiminnasta ja käytöstä poliisiyhteistyössä ja rikosasioissa tehtävässä oikeudellisessa yhteistyössä, neuvoston päätöksen 2007/533/YOS muuttamisesta ja kumoamisesta sekä Euroopan parlamentin ja neuvoston asetuksen (EY) N:o 1986/2006 ja komission päätöksen 2010/261/EU kumoamisesta (EUVL L 312, 7.12.2018, s. 56)."
                        
                        
                           (*5)  Euroopan parlamentin ja neuvoston asetus (EU) N:o 603/2013, annettu 26 päivänä kesäkuuta 2013, Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä sekä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta annetun asetuksen (EU) N:o 1077/2011 muuttamisesta (EUVL L 180, 29.6.2013, s. 1)."
                        
                        
                           (*6)  Euroopan parlamentin ja neuvoston asetus (EU) 2019/816, annettu 17 päivänä huhtikuuta 2019, niiden jäsenvaltioiden tunnistamista koskevan keskitetyn järjestelmän perustamisesta, joilla on kolmansien maiden kansalaisten ja kansalaisuudettomien henkilöiden tuomioita koskevia tietoja (ECRIS-TCN), eurooppalaisen rikosrekisteritietojärjestelmän täydentämiseksi ja asetuksen (EU) 2018/1726 muuttamisesta (EUVL L 135, 22.5.2019, s. 1).”"
                        
                     
                  
                        2)
                     
                     
                        Muutetaan 4 artikla seuraavasti:
                        
                                    a)
                                 
                                 
                                    korvataan e alakohta seuraavasti:
                                    
                                                ”e)
                                             
                                             
                                                tuetaan SIS-järjestelmän tavoitteita, jotka liittyvät kuulutuksiin kolmansien maiden kansalaisista, joilta on evätty maahantulo ja maassa oleskelu, kuulutuksiin henkilöistä, joita etsitään kiinniottoa tai luovuttamista varten, kuulutuksiin kadonneista henkilöistä, kuulutuksiin henkilöistä, joita etsitään oikeudelliseen menettelyyn osallistumista varten, kuulutuksiin henkilöistä salaista tarkkailua tai erityistarkastuksia varten ja kuulutuksiin kolmansien maiden kansalaisista, joista on tehty palauttamispäätös;”;
                                             
                                          
                              
                                    b)
                                 
                                 
                                    lisätään alakohta seuraavasti:
                                    
                                                ”e a)
                                             
                                             
                                                tuetaan EES-järjestelmän tavoitteita;”.
                                             
                                          
                              
                  
                        3)
                     
                     
                        Lisätään 6 artiklan 2 kohtaan alakohta seuraavasti:
                        
                                    ”d a)
                                 
                                 
                                    ETIAS-keskusjärjestelmän ja EES:n keskusjärjestelmän välinen suojattu viestintäkanava;”.
                                 
                              
                  
                        4)
                     
                     
                        Muutetaan 7 artikla seuraavasti:
                        
                                    a)
                                 
                                 
                                    korvataan 2 kohdan a alakohta seuraavasti:
                                    
                                                ”a)
                                             
                                             
                                                tapauksissa, joissa hakemuksen automatisoitu käsittely on tuottanut osuman, tarkistaa 22 artiklan mukaisesti, vastaavatko hakijan henkilötiedot kyseisen osuman ETIAS-keskusjärjestelmässä, jossakin haun kohteena olleista EU:n tietojärjestelmistä, Europolin tiedoissa tai jossakin 12 artiklassa tarkoitetuista Interpolin tietokannoista osuman tuottaneen henkilön henkilötietoja taikka 33 artiklassa tarkoitettuja erityisiä riski-indikaattoreita, ja jos vastaavuus varmistuu tai jos tällaisen tarkistuksen jälkeen on edelleen epäilyjä, käynnistää 26 artiklassa tarkoitettu hakemuksen manuaalinen käsittely;”;
                                             
                                          
                              
                                    b)
                                 
                                 
                                    lisätään kohta seuraavasti:
                                    
                                       ”4.   ETIAS-keskusyksikkö toimittaa komissiolle ja eu-LISAlle määräaikaisraportteja 22 artiklan 4 kohdassa tarkoitetuista virheellisistä osumista, joita saadaan 20 artiklan 2 kohdan mukaisten automaattisten tarkistusten aikana.”
                                    
                                 
                              
                  
                        5)
                     
                     
                        Korvataan 11 artikla seuraavasti:
                        
                           ”11 artikla
                           Yhteentoimivuus muiden EU:n tietojärjestelmien ja Europolin tietojen kanssa
                           
                              1.   Yhteentoimivuus yhtäältä ETIAS-tietojärjestelmän ja toisaalta muiden EU:n tietojärjestelmien ja Europolin tietojen välillä toteutetaan tämän asetuksen 20 artiklan, 23 artiklan, 24 artiklan 6 kohdan c alakohdan ii alakohdan, 41 artiklan ja 54 artiklan 1 kohdan b alakohdan mukaisten automaattisten tarkistusten mahdollistamiseksi, ja tässä käytetään asetuksen (EU) 2019/817 6 artiklalla ja Euroopan parlamentin ja neuvoston asetuksen (EU) 2019/818 (*7) 6 artiklalla perustettua eurooppalaista hakuportaalia, jäljempänä ’ESP’, asetuksen (EU) 2019/817 72 artiklan 1 b kohdassa ja asetuksen (EU) 2019/818 68 artiklan 1 b kohdassa tarkoitetusta päivästä.
                           
                           
                              2.   Jäljempänä 20 artiklan 2 kohdan i alakohdassa tarkoitettujen tarkistusten tekemiseksi 20 artiklan, 24 artiklan 6 kohdan c alakohdan ii alakohdan ja 54 artiklan 1 kohdan b alakohdan mukaiset automaattiset tarkistukset mahdollistavat sen, että ETIAS-keskusjärjestelmä tekee kyselyjä VIS-järjestelmään seuraavilla hakijoiden 17 artiklan 2 kohdan a, a a, c ja d alakohdan nojalla antamilla tiedoilla:
                              
                                          a)
                                       
                                       
                                          sukunimi;
                                       
                                    
                                          b)
                                       
                                       
                                          syntymäsukunimi;
                                       
                                    
                                          c)
                                       
                                       
                                          etunimi tai -nimet;
                                       
                                    
                                          d)
                                       
                                       
                                          syntymäaika;
                                       
                                    
                                          e)
                                       
                                       
                                          syntymäpaikka;
                                       
                                    
                                          f)
                                       
                                       
                                          syntymämaa;
                                       
                                    
                                          g)
                                       
                                       
                                          sukupuoli;
                                       
                                    
                                          h)
                                       
                                       
                                          nykyinen kansalaisuus;
                                       
                                    
                                          i)
                                       
                                       
                                          mahdolliset muut kansalaisuudet;
                                       
                                    
                                          j)
                                       
                                       
                                          matkustusasiakirjan tyyppi, numero ja myöntämismaa.
                                       
                                    
                           
                              3.   Jäljempänä 20 artiklan 2 kohdan g ja h alakohdassa tarkoitettujen tarkistusten tekemiseksi 20 artiklan, 24 artiklan 6 kohdan c alakohdan ii alakohdan, 41 artiklan ja 54 artiklan 1 kohdan b alakohdan mukaiset automaattiset tarkistukset mahdollistavat sen, että ETIAS-keskusjärjestelmä tekee kyselyjä EES-järjestelmään seuraavilla hakijoiden 17 artiklan 2 kohdan a–d alakohdan nojalla antamilla tiedoilla:
                              
                                          a)
                                       
                                       
                                          sukunimi;
                                       
                                    
                                          b)
                                       
                                       
                                          syntymäsukunimi;
                                       
                                    
                                          c)
                                       
                                       
                                          etunimi tai -nimet;
                                       
                                    
                                          d)
                                       
                                       
                                          syntymäaika;
                                       
                                    
                                          e)
                                       
                                       
                                          sukupuoli;
                                       
                                    
                                          f)
                                       
                                       
                                          nykyinen kansalaisuus;
                                       
                                    
                                          g)
                                       
                                       
                                          mahdolliset muut nimet (lisänimi/-nimet);
                                       
                                    
                                          h)
                                       
                                       
                                          taiteilijanimi/-nimet;
                                       
                                    
                                          i)
                                       
                                       
                                          kutsumanimi/-nimet;
                                       
                                    
                                          j)
                                       
                                       
                                          mahdolliset muut kansalaisuudet;
                                       
                                    
                                          k)
                                       
                                       
                                          matkustusasiakirjan tyyppi, numero ja myöntämismaa.
                                       
                                    
                           
                              4.   Tämän asetuksen 20 artiklan 2 kohdan c alakohdassa, m alakohdan ii alakohdassa ja o alakohdassa ja 23 artiklassa tarkoitettujen tarkistusten tekemiseksi tämän asetuksen 20 ja 23 artiklan, 24 artiklan 6 kohdan c alakohdan ii alakohdan, 41 artiklan ja 54 artiklan 1 kohdan b alakohdan mukaiset automaattiset tarkistukset mahdollistavat sen, että ETIAS-keskusjärjestelmä tekee kyselyjä asetuksilla (EU) 2018/1860 ja (EU) 2018/1861 perustettuun SIS-järjestelmään seuraavilla hakijoiden 17 artiklan 2 kohdan a–d ja k alakohdan nojalla antamilla tiedoilla:
                              
                                          a)
                                       
                                       
                                          sukunimi;
                                       
                                    
                                          b)
                                       
                                       
                                          syntymäsukunimi;
                                       
                                    
                                          c)
                                       
                                       
                                          etunimi tai -nimet;
                                       
                                    
                                          d)
                                       
                                       
                                          syntymäaika;
                                       
                                    
                                          e)
                                       
                                       
                                          syntymäpaikka;
                                       
                                    
                                          f)
                                       
                                       
                                          sukupuoli;
                                       
                                    
                                          g)
                                       
                                       
                                          nykyinen kansalaisuus;
                                       
                                    
                                          h)
                                       
                                       
                                          mahdolliset muut nimet (lisänimi/-nimet);
                                       
                                    
                                          i)
                                       
                                       
                                          taiteilijanimi/-nimet;
                                       
                                    
                                          j)
                                       
                                       
                                          kutsumanimi/-nimet;
                                       
                                    
                                          k)
                                       
                                       
                                          mahdolliset muut kansalaisuudet;
                                       
                                    
                                          l)
                                       
                                       
                                          matkustusasiakirjan tyyppi, numero ja myöntämismaa;
                                       
                                    
                                          m)
                                       
                                       
                                          alaikäisten osalta hakijan huoltajan tai laillisen holhoojan sukunimi ja etunimi tai -nimet.
                                       
                                    
                           
                              5.   Tämän asetuksen 20 artiklan 2 kohdan a ja d alakohdassa ja m alakohdan i alakohdassa ja 23 artiklan 1 kohdassa tarkoitettujen tarkistusten tekemiseksi tämän asetuksen 20 ja 23 artiklan, 24 artiklan 6 kohdan c alakohdan ii alakohdan, 41 artiklan ja 54 artiklan 1 kohdan b alakohdan mukaiset automaattiset tarkistukset mahdollistavat sen, että ETIAS-keskusjärjestelmä tekee kyselyjä asetuksella (EU) 2018/1862 perustettuun SIS-järjestelmään seuraavilla hakijoiden tämän asetuksen 17 artiklan 2 kohdan a–d ja k alakohdan nojalla antamilla tiedoilla:
                              
                                          a)
                                       
                                       
                                          sukunimi;
                                       
                                    
                                          b)
                                       
                                       
                                          syntymäsukunimi;
                                       
                                    
                                          c)
                                       
                                       
                                          etunimi tai -nimet;
                                       
                                    
                                          d)
                                       
                                       
                                          syntymäaika;
                                       
                                    
                                          e)
                                       
                                       
                                          syntymäpaikka;
                                       
                                    
                                          f)
                                       
                                       
                                          sukupuoli;
                                       
                                    
                                          g)
                                       
                                       
                                          nykyinen kansalaisuus;
                                       
                                    
                                          h)
                                       
                                       
                                          mahdolliset muut nimet (lisänimi/-nimet);
                                       
                                    
                                          i)
                                       
                                       
                                          taiteilijanimi/-nimet;
                                       
                                    
                                          j)
                                       
                                       
                                          kutsumanimi/-nimet;
                                       
                                    
                                          k)
                                       
                                       
                                          mahdolliset muut kansalaisuudet;
                                       
                                    
                                          l)
                                       
                                       
                                          matkustusasiakirjan tyyppi, numero ja myöntämismaa;
                                       
                                    
                                          m)
                                       
                                       
                                          alaikäisten osalta hakijan huoltajan tai laillisen holhoojan sukunimi ja etunimi tai -nimet.
                                       
                                    
                           
                              6.   Jäljempänä 20 artiklan 2 kohdan n alakohdassa tarkoitettujen tarkistusten tekemiseksi 20 artiklan, 24 artiklan 6 kohdan c alakohdan ii alakohdan ja 54 artiklan 1 kohdan b alakohdan mukaiset automaattiset tarkistukset mahdollistavat sen, että ETIAS-keskusjärjestelmä tekee kyselyjä ECRIS-TCN-järjestelmään seuraavilla hakijoiden 17 artiklan 2 kohdan a–d alakohdan nojalla antamilla tiedoilla:
                              
                                          a)
                                       
                                       
                                          sukunimi;
                                       
                                    
                                          b)
                                       
                                       
                                          syntymäsukunimi;
                                       
                                    
                                          c)
                                       
                                       
                                          etunimi tai -nimet;
                                       
                                    
                                          d)
                                       
                                       
                                          syntymäaika;
                                       
                                    
                                          e)
                                       
                                       
                                          syntymäpaikka;
                                       
                                    
                                          e a)
                                       
                                       
                                          syntymämaa;
                                       
                                    
                                          f)
                                       
                                       
                                          sukupuoli;
                                       
                                    
                                          g)
                                       
                                       
                                          nykyinen kansalaisuus;
                                       
                                    
                                          h)
                                       
                                       
                                          mahdolliset muut nimet (lisänimi/-nimet);
                                       
                                    
                                          i)
                                       
                                       
                                          taiteilijanimi/-nimet;
                                       
                                    
                                          j)
                                       
                                       
                                          kutsumanimi/-nimet;
                                       
                                    
                                          k)
                                       
                                       
                                          mahdolliset muut kansalaisuudet;
                                       
                                    
                                          l)
                                       
                                       
                                          matkustusasiakirjan tyyppi, numero ja myöntämismaa.
                                       
                                    
                           
                              7.   Jäljempänä 20 artiklan 2 kohdan j alakohdassa tarkoitettujen tarkistusten tekemiseksi 20 artiklan, 24 artiklan 6 kohdan c alakohdan ii alakohdan ja 54 artiklan 1 kohdan b alakohdan mukaiset automaattiset tarkistukset mahdollistavat sen, että ETIAS-keskusjärjestelmä tekee kyselyjä Europolin tietoihin 17 artiklan 2 kohdan a, aa, b, c, d, f, g, j, k ja m alakohdassa ja 17 artiklan 8 kohdassa tarkoitetuilla tiedoilla.
                           
                           
                              8.   Kun 20 ja 23 artiklan mukaiset automaattiset tarkistukset tuottavat osuman, ESP antaa ETIAS-keskusyksikölle väliaikaisen pääsyn lukuoikeudella kyseisten automaattisten tarkistusten tuloksiin. Kun kyse on 20 artiklan mukaisista automaattisista tarkistuksista, tämä pääsy annetaan hakemustiedostoon 22 artiklan 2 kohdan mukaisen manuaalisen prosessin päättymiseen asti. Jos saadut tiedot vastaavat hakijan tietoja tai jos 20 ja 23 artiklan mukaisten automaattisten tarkistusten jälkeen on edelleen epäilyjä, osuman tuottaneiden tietojen osalta kyselyn kohteena olleen EU:n tietojärjestelmän tietueen yksilöllinen viitenumero säilytetään hakemustiedostossa.
                              Kun 20 artiklan mukaiset automaattiset tarkistukset tuottavat osuman, kyseisissä automaattisissa tarkistuksissa saadaan asianmukainen ilmoitus asetuksen (EU) 2016/794 21 artiklan 1 a kohdan mukaisesti.
                           
                           
                              9.   Osuma saadaan, kun kaikki tai jotkin kyselyssä käytetyt hakemustiedoston tiedot vastaavat täysin tai osittain muiden haun kohteena olleiden EU:n tietojärjestelmien tietueeseen, kuulutukseen tai tiedostoon sisältyviä tietoja. Komissio antaa delegoituja säädöksiä 89 artiklan mukaisesti edellytysten määrittämiseksi muiden haun kohteena olleiden EU:n tietojärjestelmien tietueeseen, kuulutukseen tai tiedostoon sisältyvien tietojen ja hakemustiedoston väliselle vastaavuudelle.
                           
                           
                              10.   Sovellettaessa tämän artiklan 1 kohtaa komissio vahvistaa täytäntöönpanosäädöksellä tietojen säilyttämiseen liittyvien 24 artiklan 6 kohdan c alakohdan ii alakohdan ja 54 artiklan 1 kohdan b alakohdan täytäntöönpanoa koskevat tekniset järjestelyt. Kyseinen täytäntöönpanosäädös hyväksytään 90 artiklan 2 kohdassa tarkoitettua tarkastelumenettelyä noudattaen.
                           
                           
                              11.   Jäljempänä olevien 25 artiklan 2 kohdan, 28 artiklan 8 kohdan ja 29 artiklan 9 kohdan soveltamiseksi rekisteröitäessä osumia liittyviä tietoja hakemustiedostoon on ilmoitettava tietojen alkuperä seuraavin tiedoin:
                              
                                          a)
                                       
                                       
                                          kuulutuksen tyyppi 23 artiklan 1 kohdassa tarkoitettuja kuulutuksia lukuun ottamatta;
                                       
                                    
                                          b)
                                       
                                       
                                          tietojen lähde eli tapauksen mukaan muu EU:n tietojärjestelmä, josta tiedot ovat peräisin, tai Europolin tiedot;
                                       
                                    
                                          c)
                                       
                                       
                                          osuman tuottaneen tietueen viitenumero kyselyn kohteena olleessa EU:n tietojärjestelmässä ja jäsenvaltio, joka on tallentanut tai toimittanut osuman tuottaneet tiedot; sekä
                                       
                                    
                                          d)
                                       
                                       
                                          päivämäärä ja kellonaika, jolloin tiedot on tallennettu muihin EU:n tietojärjestelmiin tai Europolin tietoihin, jos kyseiset tiedot ovat saatavilla.
                                       
                                    Ensimmäisen alakohdan a–d alakohdassa tarkoitetut tiedot ovat ainoastaan ETIAS-keskusyksikön käytettävissä ja nähtävissä, jos ETIAS-keskusjärjestelmä ei pysty määrittämään vastuujäsenvaltiota.
                           
                        
                        
                           (*7)  Euroopan parlamentin ja neuvoston asetus (EU) 2019/818, annettu 20 päivänä toukokuuta 2019, kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta (EUVL L 135, 22.5.2019, s. 85).”"
                        
                     
                  
                        6)
                     
                     
                        Lisätään artiklat seuraavasti:
                        
                           ”11 b artikla
                           EES-järjestelmän tavoitteiden tukeminen
                           Sovellettaessa asetuksen (EU) 2017/2226 6, 14, 17 ja 18 artiklaa automatisoidussa prosessissa, jossa käytetään tämän asetuksen 6 artiklan 2 kohdan da alakohdassa tarkoitettua suojattua viestintäkanavaa, tehdään kysely ETIAS-keskusjärjestelmään ja tuodaan siitä tämän asetuksen 47 artiklan 2 kohdassa tarkoitetut tiedot sekä hakemusnumero ja ETIAS-matkustusluvan voimassaoloajan päättymispäivä sekä luodaan tai päivitetään maahantulo-/maastalähtötietue tai pääsyn epäämistä koskeva tietue EES-järjestelmässä vastaavasti.
                        
                        
                           11 c artikla
                           Yhteentoimivuus ETIAS:n ja EES-järjestelmän välillä ETIAS-matkustusluvan kumoamiseksi hakijan pyynnöstä
                           
                              1.   Jäljempänä olevan 41 artiklan 8 kohdan täytäntöönpanemiseksi automatisoidussa prosessissa, jossa käytetään 6 artiklan 2 kohdan da alakohdassa tarkoitettua suojattua viestintäkanavaa, tehdään kysely EES:n keskusjärjestelmään sen tarkistamiseksi, että matkustuslupansa kumoamista pyytävät hakijat eivät oleskele jäsenvaltioiden alueella.
                           
                           
                              2.   Kun 1 kohdan nojalla EES:n keskusjärjestelmässä tehdyn tarkistuksen tulos osoittaa, että hakija ei oleskele jäsenvaltioiden alueella, kumoaminen tulee voimaan välittömästi.
                           
                           
                              3.   Kun tämän artiklan 1 kohdan nojalla tehdyn tarkistuksen tulos osoittaa, että hakija oleskelee jäsenvaltioiden alueella, sovelletaan 41 artiklan 8 kohtaa. EES:n keskusjärjestelmä kirjaa tiedon siitä, että ETIAS-keskusjärjestelmään on lähetettävä ilmoitus heti, kun sinne on luotu maahantulo-/maastalähtötietue, jossa ilmoitetaan, että matkustusluvan kumoamista pyytänyt hakija on poistunut jäsenvaltioiden alueelta.”
                           
                        
                     
                  
                        7)
                     
                     
                        Korvataan 12 artikla seuraavasti:
                        
                           ”12 artikla
                           Interpolin tietokannoista tehtävät kyselyt
                           
                              1.   ETIAS-keskusjärjestelmä tekee kyselyjä Interpolin varastettujen ja kadonneiden matkustusasiakirjojen tietokantaan (SLTD) ja Interpolin kuulutuksiin liitettyjen matkustusasiakirjojen tietokantaan (TDAWN).
                           
                           
                              2.   Kyselyt ja tarkistukset on toteutettava niin, että Interpolin kuulutuksen omistajalle ei paljasteta mitään tietoja.
                           
                           
                              3.   Jos 2 kohdan täytäntöönpanoa ei varmisteta, ETIAS-keskusjärjestelmä ei saa tehdä kyselyjä Interpolin tietokantoihin.”
                           
                        
                     
                  
                        8)
                     
                     
                        Korvataan 17 artiklan 4 kohdan a alakohta seuraavasti:
                        
                                    ”a)
                                 
                                 
                                    onko hakija tuomittu viimeksi kuluneiden 25 vuoden aikana terrorismirikoksesta tai viimeksi kuluneiden 15 vuoden aikana jostakin muusta liitteessä luetellusta rikoksesta, ja jos on, milloin ja missä maassa;”.
                                 
                              
                  
                        9)
                     
                     
                        Korvataan 20 artiklan 2 kohta seuraavasti:
                        
                           ”2.   ETIAS-keskusjärjestelmä käynnistää kyselyn käyttäen ESP:tä 17 artiklan 2 kohdan a, aa, b, c, d, f, g, j, k ja m alakohdassa ja 17 artiklan 8 kohdassa tarkoitettujen asiaankuuluvien tietojen vertaamiseksi tietoihin, jotka sisältyvät ETIAS-keskusjärjestelmään tallennetussa hakemustiedostossa, SIS-, EES-, VIS-, Eurodac- ja ECRIS-TCN-järjestelmissä, Europolin tiedoissa ja Interpolin SLTD- ja TDAWN-tietokannoissa oleviin tietueisiin, tiedostoihin tai kuulutuksiin. ETIAS-keskusjärjestelmä tarkistaa etenkin,
                           
                                       a)
                                    
                                    
                                       vastaako hakemusta varten käytetty matkustusasiakirja SIS:ssä kadonneeksi, varastetuksi tai kavalletuksi ilmoitettua tai mitätöityä matkustusasiakirjaa;
                                    
                                 
                                       b)
                                    
                                    
                                       vastaako hakemusta varten käytetty matkustusasiakirja SLTD-tietokannassa kadonneeksi tai varastetuksi ilmoitettua tai mitätöityä matkustusasiakirjaa;
                                    
                                 
                                       c)
                                    
                                    
                                       onko hakijasta annettu SIS:iin tallennettu maahantulo- ja oleskelukieltoa koskeva kuulutus;
                                    
                                 
                                       d)
                                    
                                    
                                       onko hakijasta annettu SIS:iin tallennettu kuulutus, joka koskee kiinniottoa ja eurooppalaisen pidätysmääräyksen perusteella tapahtuvaa luovuttamista varten tai kiinniottoa ja luovutussopimuksen perusteella tapahtuvaa luovuttamista varten etsittäviä henkilöitä;
                                    
                                 
                                       e)
                                    
                                    
                                       onko ETIAS-keskusjärjestelmässä hakijaa ja matkustusasiakirjaa koskeva evätty, kumottu tai mitätöity matkustuslupa;
                                    
                                 
                                       f)
                                    
                                    
                                       vastaavatko hakemuksessa annetut matkustusasiakirjaa koskevat tiedot ETIAS-keskusjärjestelmässä olevaa toista matkustuslupahakemusta, jossa on annettu erilaiset 17 artiklan 2 kohdan a alakohdassa tarkoitetut henkilötiedot;
                                    
                                 
                                       g)
                                    
                                    
                                       koskeeko hakijaa ilmoitus, jonka mukaan hän on sallitun oleskeluajan ylittänyt henkilö, tai onko hänet aikaisemmin ilmoitettu tällaiseksi henkilöksi EES:ssä;
                                    
                                 
                                       h)
                                    
                                    
                                       onko hakija rekisteröity henkilöksi, jolta on evätty maahanpääsy;
                                    
                                 
                                       i)
                                    
                                    
                                       onko hakija sellaisen VIS:iin tallennetun päätöksen kohteena, jolla on evätty, mitätöity tai kumottu lyhytaikainen viisumi;
                                    
                                 
                                       j)
                                    
                                    
                                       vastaavatko hakemuksessa annetut tiedot Europolin tietoihin tallennettuja tietoja;
                                    
                                 
                                       k)
                                    
                                    
                                       onko hakija rekisteröity Eurodac-järjestelmään;
                                    
                                 
                                       l)
                                    
                                    
                                       vastaako hakemusta varten käytetty matkustusasiakirja TDAWN-tietokannassa olevaan tiedostoon kirjattua matkustusasiakirjaa;
                                    
                                 
                                       m)
                                    
                                    
                                       kun on kyse alaikäisestä hakijasta, onko hakijan huoltajasta tai laillisesta holhoojasta
                                       
                                                   i)
                                                
                                                
                                                   annettu SIS-järjestelmään tallennettu kuulutus, joka koskee kiinniottoa ja eurooppalaisen pidätysmääräyksen perusteella tapahtuvaa luovuttamista varten tai kiinniottoa ja luovutussopimuksen perusteella tapahtuvaa luovuttamista varten etsittäviä henkilöitä;
                                                
                                             
                                                   ii)
                                                
                                                
                                                   annettu SIS-järjestelmään tallennettu maahantulo- ja oleskelukieltoa koskeva kuulutus.;
                                                
                                             
                                 
                                       n)
                                    
                                    
                                       vastaako hakija henkilöä, jonka tiedot on tallennettu ECRIS-TCN-järjestelmään, jossa niihin on lisätty liputus asetuksen (EU) 2019/816 5 artiklan 1 kohdan c alakohdan mukaisesti; kyseisiä tietoja saa käyttää ainoastaan tarkistusten tekemiseksi ETIAS-keskusyksikössä tämän asetuksen 22 artiklan nojalla ja kansallisissa rikosrekistereissä olevien tietojen katsomiseksi kansallisissa ETIAS-yksiköissä tämän asetuksen 25 a artiklan 2 kohdan nojalla; kansallisten ETIAS-yksiköiden on katsottava kansallisissa rikosrekistereissä olevia tietoja ennen tämän asetuksen 26 artiklassa tarkoitettuja arviointeja ja päätöksiä ja soveltuvin osin ennen tämän asetuksen 28 artiklan mukaisia arviointeja ja lausuntoja;
                                    
                                 
                                       o)
                                    
                                    
                                       onko hakijasta annettu SIS-järjestelmään tallennettu palauttamista koskeva kuulutus.”
                                    
                                 
                     
                  
                        10)
                     
                     
                        Muutetaan 22 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                       ”2.   Kun ETIAS-keskusyksikköön otetaan yhteys, sillä on pääsy hakemustiedostoon ja siihen mahdollisesti linkitettyihin hakemustiedostoihin sekä kaikkiin 20 artiklan 2, 3 ja 5 kohdan mukaisten automaattisten tarkistusten aikana saatuihin osumiin ja ETIAS-keskusjärjestelmän 20 artiklan 7 ja 8 kohdan nojalla määrittämiin tietoihin.”;
                                    
                                 
                              
                                    b)
                                 
                                 
                                    korvataan 3 kohdan b alakohta seuraavasti:
                                    
                                                ”b)
                                             
                                             
                                                ETIAS-keskusjärjestelmän sisältämiä tietoja;”;
                                             
                                          
                              
                                    c)
                                 
                                 
                                    korvataan 5 kohta seuraavasti:
                                    
                                       ”5.   Jos tiedot vastaavat hakijan tietoja, jos hakijan henkilöllisyydestä on edelleen epäilyjä tai jos 20 artiklan 4 mukaiset automaattiset tarkistukset ovat tuottaneet osuman, hakemus käsitellään manuaalisesti 26 artiklassa säädettyä menettelyä noudattaen.”;
                                    
                                 
                              
                                    d)
                                 
                                 
                                    lisätään kohta seuraavasti:
                                    
                                       ”7.   ETIAS-tietojärjestelmä pitää kirjaa kaikista ETIAS-keskusyksikön 2–6 kohdan mukaista tarkistusta varten toteuttamista tietojenkäsittelytoimenpiteistä. Kyseiset tietueet on luotava ja tallennettava automaattisesti hakemustiedostoon. Niistä on käytävä ilmi kunkin toimenpiteen päivämäärä ja kellonaika, löydettyyn osumaan linkitetyt tiedot, 2–6 kohdan mukaisen manuaalisen käsittelyn tehnyt henkilöstön jäsen sekä tarkistuksen tulos ja sitä koskevat perustelut.”
                                    
                                 
                              
                  
                        11)
                     
                     
                        Muutetaan 23 artikla seuraavasti:
                        
                                    a)
                                 
                                 
                                    korvataan 1 kohdan c alakohta seuraavasti:
                                    
                                                ”c)
                                             
                                             
                                                kuulutus henkilöistä salaista tarkkailua, tiedustelutarkastuksia tai erityistarkastuksia varten.”;
                                             
                                          
                              
                                    b)
                                 
                                 
                                    muutetaan 2 kohta seuraavasti:
                                    
                                                i)
                                             
                                             
                                                korvataan ensimmäinen alakohta seuraavasti:
                                                
                                                   ”2.   Jos 1 kohdassa tarkoitettu vertailu tuottaa yhden tai useamman osuman, ETIAS-keskusjärjestelmä lähettää automaattisen ilmoituksen ETIAS-keskusyksikköön. Kun ETIAS-keskusyksikkö saa ilmoituksen, sillä on 11 artiklan 8 kohdan mukaisesti pääsy hakemustiedostoon ja siihen mahdollisesti linkitettyihin hakemustiedostoihin sen tarkistamiseksi, vastaavatko hakijan henkilötiedot kyseisen osuman tuottaneeseen kuulutukseen sisältyviä henkilötietoja, ja jos vastaavuus varmistuu, ETIAS-keskusjärjestelmä lähettää automaattisen ilmoituksen kuulutuksen tehneen jäsenvaltion SIRENE-toimistolle. Kyseinen SIRENE-toimisto tarkistaa vielä, vastaavatko hakijan henkilötiedot osuman tuottaneeseen kuulutukseen sisältyviä henkilötietoja, ja suorittaa tarkoituksenmukaiset jatkotoimet.”;
                                                
                                             
                                          
                                                ii)
                                             
                                             
                                                lisätään alakohta seuraavasti:
                                                ”Kun osuma saadaan palauttamista koskevasta kuulutuksesta, kuulutuksen tehneen jäsenvaltion SIRENE-toimisto tarkistaa yhteistyössä kansallisen ETIAS-yksikön kanssa, onko tarpeen poistaa palauttamista koskeva kuulutus asetuksen (EU) 2018/1860 14 artiklan 1 kohdan mukaisesti ja tallentaa maahantulon ja maassa oleskelun epäämistä koskeva kuulutus asetuksen (EU) 2018/1861 24 artiklan 3 kohdan mukaisesti.”;
                                             
                                          
                              
                                    c)
                                 
                                 
                                    korvataan 4 kohta seuraavasti:
                                    
                                       ”4.   ETIAS-keskusjärjestelmä lisää hakemustiedostoon viitteet kaikkiin 1 kohdan mukaisesti löytyneisiin osumiin. Nämä viitteet ovat ainoastaan ETIAS-keskusyksikön ja 3 kohdan mukaisesti ilmoituksen saaneen SIRENE-toimiston nähtävissä ja käytettävissä, paitsi jos tässä asetuksessa säädetään muista rajoituksista.”
                                    
                                 
                              
                  
                        12)
                     
                     
                        Lisätään artikla seuraavasti:
                        
                           ”25 a artikla
                           Muiden EU:n tietojärjestelmien käyttö kansallisissa ETIAS-yksiköissä hakemusten manuaalista käsittelyä varten
                           
                              1.   Kansallisten ETIAS-yksiköiden asianmukaisesti valtuutetulla henkilöstöllä on suora pääsy muihin EU:n tietojärjestelmiin ja se voi katsoa niissä olevia tietoja lukuoikeudella matkustuslupahakemusten tutkimiseksi ja niitä koskevien päätösten tekemiseksi 26 artiklan mukaisesti, sanotun kuitenkaan rajoittamatta 13 artiklan 1 kohdan soveltamista. Kansalliset ETIAS-yksiköt voivat katsoa:
                              
                                          a)
                                       
                                       
                                          asetuksen (EU) 2017/2226 16, 17 ja 18 artiklassa tarkoitettuja tietoja;
                                       
                                    
                                          b)
                                       
                                       
                                          asetuksen (EY) N:o 767/2008 9–14 artiklassa tarkoitettuja tietoja;
                                       
                                    
                                          c)
                                       
                                       
                                          asetuksen (EU) 2018/1861 20 artiklassa tarkoitettuja tietoja, joita käsitellään mainitun asetuksen 24, 25 ja 26 artiklan tarkoituksia varten;
                                       
                                    
                                          d)
                                       
                                       
                                          asetuksen (EU) 2018/1862 20 artiklassa tarkoitettuja tietoja, joita käsitellään mainitun asetuksen 26 artiklan ja 38 artiklan 2 kohdan k ja l alakohdan tarkoituksia varten;
                                       
                                    
                                          e)
                                       
                                       
                                          asetuksen (EU) 2018/1860 4 artiklassa tarkoitettuja tietoja, joita käsitellään mainitun asetuksen 3 artiklan tarkoituksia varten.
                                       
                                    
                           
                              2.   Siltä osin kuin 20 artiklan 2 kohdan n alakohdan mukainen tarkistus tuottaa osuman, kansallisten ETIAS-yksiköiden asianmukaisesti valtuutetulla henkilöstöllä on tämän artiklan 1 kohdassa tarkoitettuja tarkoituksia varten myös pääsy suoraan tai välillisesti kansallisen lainsäädännön mukaisesti oman jäsenvaltionsa kansallisten rikosrekistereiden asiaankuuluviin tietoihin tietojen saamiseksi asetuksessa (EU) 2019/816 määritellyistä kolmansien maiden kansalaisista, jotka on tuomittu terrorismirikoksesta tai muusta tämän asetuksen liitteessä luetellusta rikoksesta.”
                           
                        
                     
                  
                        13)
                     
                     
                        Muutetaan 26 artikla seuraavasti:
                        
                                    a)
                                 
                                 
                                    korvataan 3 kohdan b alakohta seuraavasti:
                                    
                                                ”b)
                                             
                                             
                                                arvioitava turvallisuusriski tai laittoman maahanmuuton riski ja päätettävä, myöntääkö vai epääkö se matkustusluvan silloin, kun osuma kuuluu mihin tahansa 20 artiklan 2 kohdan b ja d–o alakohdassa tarkoitettuun tarkistukseen.”;
                                             
                                          
                              
                                    b)
                                 
                                 
                                    lisätään kohta seuraavasti:
                                    
                                       ”3 a.   Jos 20 artiklan 2 kohdan o alakohdan mukainen automatisoitu käsittely on tuottanut osuman, vastuujäsenvaltion kansallisen ETIAS-yksikön on
                                       
                                                   a)
                                                
                                                
                                                   evättävä hakijalta matkustuslupa silloin, kun 23 artiklan 2 kohdan kolmannen alakohdan mukainen tarkistus on johtanut palauttamista koskevan kuulutuksen poistamiseen sekä maahantulon ja maassa oleskelun epäämistä koskevan kuulutuksen antamiseen;
                                                
                                             
                                                   b)
                                                
                                                
                                                   arvioitava turvallisuusriski tai laittoman maahanmuuton riski ja päätettävä, myöntääkö vai epääkö se matkustusluvan kaikissa muissa tapauksissa.
                                                
                                             Tiedot tallentaneen jäsenvaltion kansallisen ETIAS-yksikön on otettava yhteys SIRENE-toimistoon sen tarkistamiseksi, onko tarpeen poistaa palauttamista koskeva kuulutus asetuksen (EU) 2018/1860 14 artiklan 1 kohdan mukaisesti ja soveltuvin osin tallentaa maahantulon ja maassa oleskelun epäämistä koskeva kuulutus asetuksen (EU) 2018/1861 24 artiklan 3 kohdan mukaisesti.”;
                                    
                                 
                              
                                    c)
                                 
                                 
                                    lisätään 4 kohtaan alakohta seuraavasti:
                                    ”Jos 20 artiklan 2 kohdan n alakohdan mukainen automatisoitu käsittely on tuottanut osuman mutta ei ole tuottanut osumaa kyseisen kohdan c alakohdan mukaisesti, vastuujäsenvaltion kansallisen ETIAS-yksikön on kiinnitettävä erityistä huomiota tällaisen osuman puuttumiseen turvallisuusriskin arvioinnissaan, jotta se voi päättää, myöntääkö vai epääkö se matkustusluvan.”
                                 
                              
                  
                        14)
                     
                     
                        Lisätään 28 artiklan 3 kohtaan alakohta seuraavasti:
                        ”Edellä olevan 26 artiklan mukaista manuaalista käsittelyä varten perusteltu myönteinen tai kielteinen lausunto on ainoastaan kuulemiseen osallistuvan jäsenvaltion kansallisen ETIAS-yksikön ja vastuujäsenvaltion kansallisen ETIAS-yksikön nähtävissä.”
                     
                  
                        15)
                     
                     
                        Korvataan 37 artiklan 3 kohta seuraavasti:
                        
                           ”3.   Hakijoilla, joilta on evätty matkustuslupa, on oikeus hakea muutosta. Muutosta on haettava siinä jäsenvaltiossa, joka on tehnyt hakemusta koskevan päätöksen, kyseisen jäsenvaltion kansallisen lainsäädännön mukaisesti. Muutoksenhakumenettelyn aikana muutoksenhakijalle on annettava pääsy hakemustiedostossa oleviin tietoihin tämän asetuksen 56 artiklassa tarkoitettujen tietosuojaa koskevien sääntöjen mukaisesti. Vastuujäsenvaltion kansallisen ETIAS-yksikön on annettava hakijoille tiedot muutoksenhakumenettelystä. Tiedot on annettava jollakin neuvoston asetuksen (EY) N:o 539/2001 liitteessä II olevaan luetteloon sisältyvän maan, jonka kansalainen hakija on, virallisella kielellä.”
                        
                     
                  
                        16)
                     
                     
                        Korvataan 41 artiklan 3 kohta seuraavasti:
                        
                           ”3.   Jos SIS-järjestelmään tallennetaan uusi kuulutus, joka koskee maahantulon ja maassa oleskelun epäämistä tai kadonneeksi, varastetuksi, kavalletuksi tai mitätöidyksi ilmoitettua matkustusasiakirjaa, SIS-järjestelmä ilmoittaa tästä ETIAS-keskusjärjestelmään, sanotun kuitenkaan rajoittamatta 2 kohdan soveltamista. ETIAS-keskusjärjestelmä tarkistaa, vastaako tämä uusi kuulutus voimassa olevaa matkustuslupaa. Jos vastaa, ETIAS-keskusjärjestelmä siirtää hakemustiedoston kuulutuksen tehneen jäsenvaltion kansalliselle ETIAS-yksikölle. Jos on annettu uusi kuulutus maahantulon ja maassa oleskelun epäämisestä, kansallisen ETIAS-yksikön on kumottava matkustuslupa. Jos matkustuslupa on linkitetty SIS-järjestelmässä tai Interpolin SLTD-tietokannassa kadonneeksi, varastetuksi, kavalletuksi tai mitätöidyksi ilmoitettuun matkustusasiakirjaan, kansallisen ETIAS-yksikön on käsiteltävä hakemustiedosto manuaalisesti.”
                        
                     
                  
                        17)
                     
                     
                        Muutetaan 46 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Jos on teknisistä syistä mahdotonta tehdä 45 artiklan 1 kohdassa tarkoitettu kysely ETIAS-tietojärjestelmän jonkin osan toimintahäiriön vuoksi, liikenteenharjoittajat vapautetaan velvollisuudesta tarkistaa, että matkustajalla on voimassa oleva matkustuslupa. Jos eu-LISA havaitsee tällaisen toimintahäiriön, ETIAS-keskusyksikkö ilmoittaa asiasta liikenteenharjoittajille ja jäsenvaltiolle. Se ilmoittaa liikenteenharjoittajille ja jäsenvaltiolle myös, kun häiriö on korjattu. Jos liikenteenharjoittajat havaitsevat tällaisen toimintahäiriön, ne voivat ilmoittaa asiasta ETIAS-keskusyksikölle. ETIAS-keskusyksikkö ilmoittaa jäsenvaltioille viipymättä liikenteenharjoittajien tekemistä ilmoituksista.”;
                                    
                                 
                              
                                    b)
                                 
                                 
                                    korvataan 3 kohta seuraavasti:
                                    
                                       ”3.   Jos liikenteenharjoittajan on teknisistä syistä pitkän aikaa mahdotonta tehdä 45 artiklan 1 kohdassa tarkoitettu kysely muiden syiden kuin ETIAS-tietojärjestelmän jonkin osan toimintahäiriön vuoksi, kyseisen liikenteenharjoittajan on ilmoitettava asiasta ETIAS-keskusyksikölle. ETIAS-keskusyksikkö ilmoittaa jäsenvaltioille viipymättä kyseisen liikenteenharjoittajan tekemästä ilmoituksesta.”;
                                    
                                 
                              
                                    c)
                                 
                                 
                                    lisätään kohta seuraavasti:
                                    
                                       ”5.   ETIAS-keskusyksikkö antaa liikenteenharjoittajille 1 ja 3 kohtaan liittyvää operatiivista tukea. ETIAS-keskusyksikkö vahvistaa standardoidut operatiiviset menettelyt, joista ilmenee, kuinka tällaista tukea on määrä antaa. Komissio hyväksyy täytäntöönpanosäädöksillä yksityiskohtaisempia sääntöjä annettavasta tuesta sekä keinoista tällaisen tuen antamiseksi. Nämä täytäntöönpanosäädökset hyväksytään 90 artiklan 2 kohdassa tarkoitettua tarkastelumenettelyä noudattaen.”
                                    
                                 
                              
                  
                        18)
                     
                     
                        Korvataan 47 artiklan 2 kohdan a alakohta seuraavasti:
                        
                                    ”a)
                                 
                                 
                                    onko henkilöllä voimassa oleva matkustuslupa vai ei, mukaan lukien tieto siitä, vastaako henkilön asema 2 artiklan 1 kohdan c alakohdassa tarkoitettua asemaa, ja jos on kyse 44 artiklan nojalla myönnetystä alueellisesti rajoitetusta matkustusluvasta, jäsenvaltio tai jäsenvaltiot, jossa tai joissa se on voimassa;”.
                                 
                              
                  
                        19)
                     
                     
                        Lisätään 64 artiklaan kohta seuraavasti:
                        
                           ”7.   Tämän artiklan mukainen oikeus saada pääsy henkilötietoihin ei rajoita asetuksen (EU) 2018/1861 53 artiklan ja asetuksen (EU) 2018/1862 67 artiklan soveltamista.”
                        
                     
                  
                        20)
                     
                     
                        Korvataan 73 artiklan 3 kohdan kolmas alakohta seuraavasti:
                        ”eu-LISA kehittää ja toteuttaa ETIAS-keskusjärjestelmän, ETIAS-seurantalista mukaan lukien, kansalliset yhdenmukaiset rajapinnat, viestintäinfrastruktuurin sekä ETIAS-keskusjärjestelmän ja EES:n keskusjärjestelmän välisen suojatun viestintäkanavan mahdollisimman pian sen jälkeen, kun tämä asetus on tullut voimaan ja kun komissio on hyväksynyt
                        
                                    a)
                                 
                                 
                                    6 artiklan 4 kohdassa, 16 artiklan 10 kohdassa, 17 artiklan 9 kohdassa, 31 artiklassa, 35 artiklan 7 kohdassa, 45 artiklan 2 kohdassa, 54 artiklan 2 kohdassa, 74 artiklan 5 kohdassa, 84 artiklan 2 kohdassa ja 92 artiklan 8 kohdassa säädetyt toimenpiteet; ja
                                 
                              
                                    b)
                                 
                                 
                                    90 artiklan 2 kohdassa tarkoitettua tarkastelumenettelyä noudattaen hyväksytyt toimenpiteet, jotka ovat tarpeen ETIAS-keskusjärjestelmän, kansallisten yhdenmukaisten rajapintojen, viestintäinfrastruktuurin, ETIAS-keskusjärjestelmän ja EES:n keskusjärjestelmän välisen suojatun viestintäkanavan ja liikenteenharjoittajien yhdyskäytävän kehittämistä ja teknistä toteutusta varten, erityisesti täytäntöönpanosäädökset, jotka koskevat
                                    
                                                i)
                                             
                                             
                                                pääsyä tietoihin 22–29 ja 33–53 artiklan mukaisesti;
                                             
                                          
                                                ii)
                                             
                                             
                                                tietojen muuttamista, poistamista ja poistamista ennen määräaikaa 55 artiklan mukaisesti;
                                             
                                          
                                                iii)
                                             
                                             
                                                lokitietojen säilyttämistä ja niihin pääsyä 45 ja 69 artiklan mukaisesti;
                                             
                                          
                                                iv)
                                             
                                             
                                                suorituskykyvaatimuksia;
                                             
                                          
                                                v)
                                             
                                             
                                                eritelmiä teknisille ratkaisuille keskusyhteyspisteiden liittämiseksi 51, 52 ja 53 artiklan mukaisesti.”
                                             
                                          
                              
                  
                        21)
                     
                     
                        Muutetaan 88 artikla seuraavasti:
                        
                                    a)
                                 
                                 
                                    muutetaan 1 kohta seuraavasti:
                                    
                                                i)
                                             
                                             
                                                korvataan a alakohta seuraavasti:
                                                
                                                            ”a)
                                                         
                                                         
                                                            muiden EU:n tietojärjestelmien perustamista koskevien säädösten tarvittavat muutokset, joiden kanssa toteutetaan tämän asetuksen 11 artiklassa tarkoitettu yhteentoimivuus ETIAS-tietojärjestelmän kanssa, ovat tulleet voimaan asetuksen (EU) N:o 603/2013 uudelleenlaatimista lukuun ottamatta;”;
                                                         
                                                      
                                          
                                                ii)
                                             
                                             
                                                korvataan d alakohta seuraavasti:
                                                
                                                            ”d)
                                                         
                                                         
                                                            11 artiklan 9 ja 10 kohdassa, 15 artiklan 5 kohdassa, 17 artiklan 3, 5 ja 6 kohdassa, 18 artiklan 4 kohdassa, 27 artiklan 3 ja 5 kohdassa, 33 artiklan 2 ja 3 kohdassa, 36 artiklan 3 kohdassa, 38 artiklan 3 kohdassa, 39 artiklan 2 kohdassa, 45 artiklan 3 kohdassa, 46 artiklan 4 kohdassa, 48 artiklan 4 kohdassa, 59 artiklan 4 kohdassa, 73 artiklan 3 kohdan b alakohdassa, 83 artiklan 1, 3 ja 4 kohdassa ja 85 artiklan 3 kohdassa tarkoitetut toimenpiteet on hyväksytty;”;
                                                         
                                                      
                                          
                              
                                    b)
                                 
                                 
                                    lisätään kohdat seuraavasti:
                                    
                                       ”6.   Edellä 11 artiklassa tarkoitettu yhteentoimivuus ECRIS-TCN-järjestelmän kanssa alkaa, kun CIR otetaan käyttöön. ETIAS otetaan käyttöön riippumatta siitä, onko tämä yhteentoimivuus ECRIS-TCN-järjestelmän kanssa toteutettu.
                                    
                                    
                                       7.   ETIAS otetaan käyttöön riippumatta siitä, onko 12 artiklassa tarkoitettuihin Interpolin tietokantoihin mahdollista tehdä kyselyjä.”
                                    
                                 
                              
                  
                        22)
                     
                     
                        Muutetaan 89 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                       ”2.   Siirretään komissiolle 9 päivästä lokakuuta 2018 viiden vuoden ajaksi 6 artiklan 4 kohdassa, 11 artiklan 9 kohdassa, 17 artiklan 3, 5 ja 6 kohdassa, 18 artiklan 4 kohdassa, 27 artiklan 3 kohdassa, 31 artiklassa, 33 artiklan 2 kohdassa, 36 artiklan 4 kohdassa, 39 artiklan 2 kohdassa, 54 artiklan 2 kohdassa, 83 artiklan 1 ja 3 kohdassa ja 85 artiklan 3 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.”;
                                    
                                 
                              
                                    b)
                                 
                                 
                                    korvataan 3 kohta seuraavasti:
                                    
                                       ”3.   Euroopan parlamentti tai neuvosto voi milloin tahansa peruuttaa 6 artiklan 4 kohdassa, 11 artiklan 9 kohdassa, 17 artiklan 3, 5 ja 6 kohdassa, 18 artiklan 4 kohdassa, 27 artiklan 3 kohdassa, 31 artiklassa, 33 artiklan 2 kohdassa, 36 artiklan 4 kohdassa, 39 artiklan 2 kohdassa, 54 artiklan 2 kohdassa, 83 artiklan 1 ja 3 kohdassa ja 85 artiklan 3 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.”;
                                    
                                 
                              
                                    c)
                                 
                                 
                                    korvataan 6 kohta seuraavasti:
                                    
                                       ”6.   Edellä olevien 6 artiklan 4 kohdan, 11 artiklan 9 kohdan, 17 artiklan 3, 5 tai 6 kohdan, 18 artiklan 4 kohdan, 27 artiklan 3 kohdan, 31 artiklan, 33 artiklan 2 kohdan, 36 artiklan 4 kohdan, 39 artiklan 2 kohdan, 54 artiklan 2 kohdan, 83 artiklan 1 tai 3 kohdan tai 85 artiklan 3 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.”
                                    
                                 
                              
                  
                        23)
                     
                     
                        Korvataan 90 artiklan 1 kohta seuraavasti:
                        
                           ”1.   Komissiota avustaa asetuksen (EU) 2017/2226 68 artiklalla perustettu komitea. Tämä komitea on asetuksessa (EU) N:o 182/2011 tarkoitettu komitea.”
                        
                     
                  
                        24)
                     
                     
                        Lisätään 92 artiklaan kohta seuraavasti:
                        
                           ”5 a.   Vuoden kuluttua 83 artiklan 1 kohdassa tarkoitetun siirtymäajan päättymisestä ja sen jälkeen neljän vuoden välein komissio arvioi ECRIS-TCN-järjestelmästä ETIAS-keskusjärjestelmän kautta tehdyt kyselyt. Komissio toimittaa nämä arvioinnit yhdessä perusoikeuksia käsittelevän ETIAS-ohjausneuvoston lausunnon ja mahdollisten tarvittavien suositusten kanssa Euroopan parlamentille ja neuvostolle.
                           Sen arvioimiseksi, missä määrin kyselyjen tekeminen ECRIS-TCN-järjestelmästä ETIAS-keskusjärjestelmän kautta on edistänyt ETIAS:n tavoitteen saavuttamista, ensimmäisessä alakohdassa tarkoitettuihin arviointeihin on sisällyttävä seuraavat seikat:
                           
                                       a)
                                    
                                    
                                       niiden samanaikaisten osumien lukumäärän vertailu, jotka saadaan saman hakemuksen osalta ECRIS-TCN-järjestelmästä tämän asetuksen liitteessä lueteltuja terrorismirikoksia koskevista tuomioista ja SIS-järjestelmästä liittyen maahantulon ja maassa oleskelun epäämistä koskeviin kuulutuksiin;
                                    
                                 
                                       b)
                                    
                                    
                                       niiden samanaikaisten osumien lukumäärän vertailu, jotka saadaan saman hakemuksen osalta ECRIS-TCN-järjestelmästä tämän asetuksen liitteessä lueteltuja muita vakavia rikoksia koskevista tuomioista ja SIS-järjestelmästä liittyen maahantulon ja maassa oleskelun epäämistä koskeviin kuulutuksiin;
                                    
                                 
                                       c)
                                    
                                    
                                       niiden hakemusten osalta, joissa ainoa osuma on saatu ECRIS-TCN-järjestelmästä, matkustuslupien epäämisten lukumäärän ja ECRIS-TCN-järjestelmästä tehtyjen kyselyjen tuottamien osumien kokonaismäärän vertailu.
                                    
                                 Perusoikeuksia käsittelevä ETIAS-ohjausneuvosto antaa lausuntoja tässä kohdassa tarkoitetuista arvioinneista.
                           Arviointeihin voidaan tarvittaessa liittää säädösehdotuksia.”
                        
                     
                  
                        25)
                     
                     
                        Lisätään 96 artiklaan kohta toisen kohdan jälkeen seuraavasti:
                        ”Tämän asetuksen 11 b artiklaa sovelletaan 3 päivästä elokuuta 2021.”
                     
                  
         II LUKU
         
            MUIDEN UNIONIN SÄÄDÖSTEN MUUTTAMINEN
         
         
            2 artikla
            Asetuksen (EY) N:o 767/2008 muuttaminen
            Muutetaan asetus (EY) N:o 767/2008 seuraavasti:
            
                        1)
                     
                     
                        Korvataan 6 artiklan 2 kohta seuraavasti:
                        
                           ”2.   Pääsy viisumitietojärjestelmään tietojen katsomista varten on varattu yksinomaan seuraavien asianmukaisesti valtuutetulle henkilöstölle:
                           
                                       a)
                                    
                                    
                                       kunkin jäsenvaltion kansalliset viranomaiset sekä unionin elimet, jotka ovat toimivaltaisia tämän asetuksen 15–22, 22 g–22 m ja 45 e artiklan soveltamiseksi;
                                    
                                 
                                       b)
                                    
                                    
                                       asetuksen (EU) 2018/1240 7 artiklan nojalla perustettu ETIAS-keskusyksikkö ja sen 8 artiklan nojalla nimetyt kansalliset ETIAS-yksiköt tämän asetuksen 18 c ja 18 d artiklan sekä asetuksen (EU) 2018/1240 soveltamiseksi; ja
                                    
                                 
                                       c)
                                    
                                    
                                       kunkin jäsenvaltion kansalliset viranomaiset sekä unionin elimet, jotka ovat toimivaltaisia asetuksen (EU) 2019/817 20 ja 21 artiklan soveltamiseksi.
                                    
                                 Tällainen pääsy on rajoitettava sen mukaan, missä määrin tiedot tarvitaan kyseisten jäsenvaltion kansallisten viranomaisten ja unionin elinten tehtävien suorittamiseen kyseisten käyttötarkoitusten mukaisesti, ja siten, että se on oikeassa suhteessa tavoitteisiin nähden.”
                        
                     
                  
                        2)
                     
                     
                        Lisätään artiklat seuraavasti:
                        
                           ”18 b artikla
                           Yhteentoimivuus ETIAS:n kanssa
                           
                              1.   Asetuksen (EU) 2018/1240 88 artiklan 1 kohdan mukaisesti määrätystä ETIAS:n käyttöönottopäivästä lähtien viisumitietojärjestelmä liitetään ESP:hen mainitun asetuksen 20 artiklan, 24 artiklan 6 kohdan c alakohdan ii alakohdan ja 54 artiklan 1 kohdan b alakohdan mukaisten automaattisten tarkistusten mahdollistamiseksi.
                           
                           
                              2.   Asetuksen (EU) 2018/1240 20 artiklan, 24 artiklan 6 kohdan c alakohdan ii alakohdan ja 54 artiklan 1 kohdan b alakohdan mukaisten automaattisten tarkistusten on mahdollistettava mainitun asetuksen 20 artiklassa säädetyt tarkistukset sekä mainitun asetuksen 22 ja 26 artiklassa säädetyt myöhemmät tarkistukset.
                              Asetuksen (EU) 2018/1240 20 artiklan 2 kohdan i alakohdassa tarkoitettujen tarkistusten tekemistä varten ETIAS-keskusjärjestelmä käyttää ESP:tä ETIAS:iin tallennettujen tietojen vertaamiseksi viisumitietojärjestelmään tallennettuihin tietoihin mainitun asetuksen 11 artiklan 8 kohdan mukaisesti tämän asetuksen liitteessä II olevassa vastaavuustaulukossa lueteltuja tietoja käyttäen.
                           
                        
                        
                           18 c artikla
                           ETIAS-keskusyksikön pääsy viisumitietojärjestelmässä oleviin tietoihin
                           
                              1.   ETIAS-keskusyksiköllä on sille asetuksella (EU) 2018/1240 annettujen tehtävien suorittamiseksi oikeus päästä viisumitietojärjestelmän asiaankuuluviin tietoihin ja tehdä niihin hakuja mainitun asetuksen 11 artiklan 8 kohdan mukaisesti.
                           
                           
                              2.   Jos ETIAS-keskusyksikön asetuksen (EU) 2018/1240 22 artiklan nojalla suorittamassa tarkistuksessa varmistuu ETIAS-hakemustiedostoon kirjattujen tietojen vastaavuus viisumitietojärjestelmän tietojen kanssa tai jos tällaisen tarkistuksen jälkeen on edelleen epäilyjä, sovelletaan mainitun asetuksen 26 artiklassa säädettyä menettelyä.
                           
                        
                        
                           18 d artikla
                           Viisumitietojärjestelmän käyttö kansallisissa ETIAS-yksiköissä hakemusten manuaalista käsittelyä varten
                           
                              1.   Asetuksen (EU) 2018/1240 8 artiklan 1 kohdassa tarkoitetut kansalliset ETIAS-yksiköt voivat katsoa viisumitietojärjestelmässä olevia tietoja käyttäen samoja aakkosnumeerisia tietoja kuin ne, joita käytetään mainitun asetuksen 20 artiklan, 24 artiklan 6 kohdan c alakohdan ii alakohdan ja 54 artiklan 1 kohdan b alakohdan mukaisissa automaattisissa tarkistuksissa.
                           
                           
                              2.   Kansallisilla ETIAS-yksiköillä on väliaikainen pääsy viisumitietojärjestelmään ja ne voivat katsoa siinä olevia tietoja lukuoikeudella matkustuslupahakemusten tutkimiseksi asetuksen (EU) 2018/1240 8 artiklan 2 kohdan nojalla. Kansalliset ETIAS-yksiköt voivat katsoa tämän asetuksen 9–14 artiklassa tarkoitettuja tietoja.
                           
                           
                              3.   Sen jälkeen, kun asetuksen (EU) 2018/1240 8 artiklan 1 kohdassa tarkoitetut kansalliset ETIAS-yksiköt ovat katsoneet viisumitietojärjestelmässä olevia tietoja, kansallisten ETIAS-yksiköiden asianmukaisesti valtuutettu henkilöstö kirjaa ainoastaan tietojen katselutilanteen tuloksen ETIAS-hakemustiedostoihin.”
                           
                        
                     
                  
                        3)
                     
                     
                        Lisätään artikla seuraavasti:
                        
                           ”34 a artikla
                           Lokitietojen säilyttäminen yhteentoimivuuden toteuttamiseksi ETIAS:n kanssa
                           Jokaisesta viisumitietojärjestelmässä ja ETIAS:ssa asetuksen (EU) 2018/1240 20 artiklan, 24 artiklan 6 kohdan c alakohdan ii alakohdan ja 54 artiklan 1 kohdan b alakohdan mukaisesti toteutetusta tietojenkäsittelytapahtumasta on säilytettävä lokitiedot tämän asetuksen 34 artiklan ja asetuksen (EU) 2018/1240 69 artiklan mukaisesti.”
                        
                     
                  
                        4)
                     
                     
                        Nimetään liite uudelleen liitteeksi I ja lisätään liite seuraavasti:
                        
                           
                              ”LIITE II
                              Vastaavuustaulukko
                              
                                          ETIAS-keskusjärjestelmästä lähetetyt asetuksen (EU) 2018/1240 17 artiklan 2 kohdassa tarkoitetut tiedot
                                       
                                       
                                          Tämän asetuksen 9 artiklan 4 kohdassa tarkoitetut vastaavat viisumitietojärjestelmän tiedot, joihin ETIAS:ssa olevia tietoja on verrattava
                                       
                                    
                                          sukunimi
                                       
                                       
                                          sukunimet
                                       
                                    
                                          syntymäsukunimi
                                       
                                       
                                          sukunimi syntymähetkellä (aiempi sukunimi (-nimet))
                                       
                                    
                                          etunimi tai -nimet
                                       
                                       
                                          etunimi tai etunimet
                                       
                                    
                                          syntymäaika
                                       
                                       
                                          syntymäaika
                                       
                                    
                                          syntymäpaikka
                                       
                                       
                                          syntymäpaikka
                                       
                                    
                                          syntymämaa
                                       
                                       
                                          syntymämaa
                                       
                                    
                                          sukupuoli
                                       
                                       
                                          sukupuoli
                                       
                                    
                                          nykyinen kansalaisuus
                                       
                                       
                                          nykyinen kansalaisuus tai nykyiset kansalaisuudet ja kansalaisuus syntymähetkellä
                                       
                                    
                                          mahdolliset muut kansalaisuudet
                                       
                                       
                                          nykyinen kansalaisuus tai nykyiset kansalaisuudet ja kansalaisuus syntymähetkellä
                                       
                                    
                                          matkustusasiakirjan tyyppi
                                       
                                       
                                          matkustusasiakirjan tyyppi
                                       
                                    
                                          matkustusasiakirjan numero
                                       
                                       
                                          matkustusasiakirjan numero
                                       
                                    
                                          matkustusasiakirjan myöntämismaa
                                       
                                       
                                          matkustusasiakirjan myöntänyt maa
                                       
                                    
                        .
                  
         
            3 artikla
            Asetuksen (EU) 2017/2226 muuttaminen
            Muutetaan asetus (EU) 2017/2226 seuraavasti:
            
                        1)
                     
                     
                        Lisätään 6 artiklan 1 kohtaan alakohta seuraavasti:
                        
                                    ”k)
                                 
                                 
                                    tukea Euroopan parlamentin ja neuvoston asetuksella (EU) 2018/1240 (*8) perustetun EU:n matkustustieto- ja -lupajärjestelmän (ETIAS) tavoitteita.
                                 
                              
                           (*8)  Euroopan parlamentin ja neuvoston asetus (EU) 2018/1240, annettu 12 päivänä syyskuuta 2018, EU:n matkustustieto- ja -lupajärjestelmän (ETIAS) perustamisesta ja asetusten (EU) No 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta (EUVL L 236, 19.9.2018, s. 1).”"
                        
                     
                  
                        2)
                     
                     
                        Lisätään artiklat seuraavasti:
                        
                           ”8 a artikla
                           Automatisoitu prosessi ETIAS:n kanssa
                           
                              1.   Automatisoitu prosessi, jossa käytetään asetuksen (EU) 2018/1240 6 artiklan 2 kohdan d a alakohdassa tarkoitettua suojattua viestintäkanavaa, mahdollistaa sen, että EES voi luoda viisumipakosta vapautetun kolmannen maan kansalaisen maahantulo-/maastalähtötietueen tai pääsyn epäämistä koskevan tietueen ja päivittää sitä EES:ssä tämän asetuksen 14, 17 ja 18 artiklan mukaisesti.
                              Kun luodaan viisumipakosta vapautetun kolmannen maan kansalaisen maahantulo-/maastalähtötietue tai pääsyn epäämistä koskeva tietue, ensimmäisessä alakohdassa tarkoitettu automatisoitu prosessi mahdollistaa sen, että EES:n keskusjärjestelmä voi
                              
                                          a)
                                       
                                       
                                          tehdä kyselyjä ETIAS-keskusjärjestelmään ja tuoda sieltä asetuksen (EU) 2018/1240 47 artiklan 2 kohdassa tarkoitetut tiedot sekä ETIAS-matkustusluvan hakemusnumeron ja voimassaoloajan päättymispäivän;
                                       
                                    
                                          b)
                                       
                                       
                                          päivittää EES:ssä olevaa maahantulo-/maastalähtötietuetta tämän asetuksen 17 artiklan 2 kohdan mukaisesti; ja
                                       
                                    
                                          c)
                                       
                                       
                                          päivittää EES:ssä olevaa pääsyn epäämistä koskevaa tietuetta tämän asetuksen 18 artiklan 1 kohdan b alakohdan mukaisesti.
                                       
                                    
                           
                              2.   Automatisoitu prosessi, jossa käytetään asetuksen (EU) 2018/1240 6 artiklan 2 kohdan d a alakohdassa tarkoitettua suojattua viestintäkanavaa, mahdollistaa sen, että EES käsittelee ETIAS-keskusjärjestelmästä saadut kyselyt ja lähettää niitä koskevat vastaukset kyseisen asetuksen 11 c artiklan ja 41 artiklan 8 kohdan mukaisesti. EES:n keskusjärjestelmä kirjaa tarvittaessa tiedon siitä, että ETIAS-keskusjärjestelmään on lähetettävä ilmoitus heti, kun sinne on luotu maahantulo-/maastalähtötietue, jossa ilmoitetaan, että matkustusluvan kumoamista pyytänyt hakija on poistunut jäsenvaltioiden alueelta.
                           
                        
                        
                           8 b artikla
                           Yhteentoimivuus ETIAS:n kanssa
                           
                              1.   Asetuksen (EU) 2018/1240 88 artiklan 1 kohdan mukaisesti määrätystä ETIAS:n käyttöönottopäivästä lähtien EES:n keskusjärjestelmä liitetään ESP:hen mainitun asetuksen 20 artiklan, 24 artiklan 6 kohdan c alakohdan ii alakohdan, 41 artiklan ja 54 artiklan 1 kohdan b alakohdan mukaisten automaattisten tarkistusten mahdollistamiseksi.
                           
                           
                              2.   Asetuksen (EU) 2018/1240 20 artiklan, 24 artiklan 6 kohdan c alakohdan ii alakohdan ja 54 artiklan 1 kohdan b alakohdan mukaisten automaattisten tarkistusten on mahdollistettava mainitun asetuksen 20 artiklassa säädetyt tarkistukset sekä mainitun asetuksen 22 ja 26 artiklassa säädetyt myöhemmät tarkistukset, sanotun kuitenkaan rajoittamatta mainitun asetuksen 24 artiklan soveltamista.
                              Asetuksen (EU) 2018/1240 20 artiklan 2 kohdan g ja h alakohdassa tarkoitettujen tarkistusten tekemistä varten ETIAS-keskusjärjestelmä käyttää ESP:tä ETIAS:iin tallennettujen tietojen vertaamiseksi EES:n tietoihin mainitun asetuksen 11 artiklan 8 kohdan mukaisesti tämän asetuksen liitteessä III olevassa vastaavuustaulukossa lueteltuja tietoja käyttäen.
                              Asetuksen (EU) 2018/1240 20 artiklan 2 kohdan g ja h alakohdissa tarkoitetut tarkistukset eivät rajoita mainitun asetuksen 24 artiklan 3 kohdassa säädettyjen erityissääntöjen soveltamista.”
                           
                        
                     
                  
                        3)
                     
                     
                        Lisätään 9 artiklaan kohta seuraavasti:
                        
                           ”2 a.   Asetuksen (EU) 2018/1240 8 artiklan mukaisesti nimettyjen kansallisten ETIAS-yksiköiden asianmukaisesti valtuutetulla henkilöstöllä on pääsy EES:ään ja se voi katsoa ESS:n tietoja lukuoikeudella.”
                        
                     
                  
                        4)
                     
                     
                        Lisätään artikla seuraavasti:
                        
                           ”13 a artikla
                           Varmistusmenettelyt, joita sovelletaan, kun liikenteenharjoittajat eivät teknisistä syistä pääse tietoihin
                           
                              1.   Jos on teknisistä syistä mahdotonta tehdä 13 artiklan 3 kohdassa tarkoitettu tarkistus EES:n jonkin osan toimintahäiriön vuoksi, liikenteenharjoittajat vapautetaan velvollisuudesta tarkistaa, onko kolmannen maan kansalainen, jolla on yhtä tai kahta maahantuloa varten myönnetty lyhytaikaiseen oleskeluun oikeuttava viisumi, jo käyttänyt maahantulokerrat, joihin hänen viisuminsa oikeuttaa. Jos eu-LISA havaitsee tällaisen toimintahäiriön, ETIAS-keskusyksikkö ilmoittaa asiasta liikenteenharjoittajille ja jäsenvaltioille. Se ilmoittaa liikenteenharjoittajille ja jäsenvaltioille myös, kun häiriö on korjattu. Jos liikenteenharjoittajat havaitsevat tällaisen toimintahäiriön, ne voivat ilmoittaa asiasta ETIAS-keskusyksikölle. ETIAS-keskusyksikkö ilmoittaa jäsenvaltioille viipymättä liikenteenharjoittajien tekemistä ilmoituksista.
                           
                           
                              2.   Jos liikenteenharjoittajan on teknisistä syistä pitkän aikaa mahdotonta tehdä 13 artiklan 3 kohdassa tarkoitettu tarkistus muiden syiden kuin EES:n jonkin osan toimintahäiriön vuoksi, liikenteenharjoittajan on ilmoitettava asiasta ETIAS-keskusyksikölle. ETIAS-keskusyksikkö ilmoittaa jäsenvaltioille viipymättä kyseisen liikenteenharjoittajan tekemästä ilmoituksesta.
                           
                           
                              3.   Komissio vahvistaa täytäntöönpanosäädöksellä tässä artiklassa tarkoitetut varmistusmenettelyjen yksityiskohdat. Täytäntöönpanosäädös hyväksytään 68 artiklan 2 kohdassa tarkoitettua tarkastelumenettelyä noudattaen.
                           
                           
                              4.   ETIAS-keskusyksikkö antaa liikenteenharjoittajille 1 ja 2 kohtaan liittyvää operatiivista tukea. ETIAS-keskusyksikkö vahvistaa menettelyt tällaisen tuen antamiseksi vakioiduissa toimintaohjeissa. Komissio hyväksyy täytäntöönpanosäädöksillä yksityiskohtaisempia sääntöjä annettavasta tuesta sekä keinoista tällaisen tuen antamiseksi. Nämä täytäntöönpanosäädökset hyväksytään 68 artiklan 2 kohdassa tarkoitettua tarkastelumenettelyä noudattaen.”
                           
                        
                     
                  
                        5)
                     
                     
                        Lisätään 17 artiklan 2 kohtaan toinen alakohta seuraavasti:
                        ”Maahantulo-/maastalähtötietueeseen tallennetaan myös seuraavat tiedot:
                        
                                    a)
                                 
                                 
                                    ETIAS-hakemusnumero;
                                 
                              
                                    b)
                                 
                                 
                                    ETIAS-matkustusluvan voimassaoloajan päättymispäivä;
                                 
                              
                                    c)
                                 
                                 
                                    jos on kyse alueellisesti rajoitetusta ETIAS-matkustusluvasta, jäsenvaltio tai jäsenvaltiot, jossa tai joissa se on voimassa.”
                                 
                              
                  
                        6)
                     
                     
                        Korvataan 18 artiklan 1 kohdan b alakohta seuraavasti:
                        
                                    ”b)
                                 
                                 
                                    viisumipakosta vapautetuista kolmansien maiden kansalaisista: tämän asetuksen 17 artiklan 1 ja 2 kohdan mukaisesti vaaditut aakkosnumeeriset tiedot.”
                                 
                              
                  
                        7)
                     
                     
                        Lisätään artiklat seuraavasti:
                        
                           ”25 a artikla
                           ETIAS-keskusyksikön pääsy EES:n tietoihin
                           
                              1.   ETIAS-keskusyksiköllä on sille asetuksella (EU) 2018/1240 annettujen tehtävien suorittamiseksi oikeus päästä EES:n tietoihin ja tehdä niihin hakuja mainitun asetuksen 11 artiklan 8 kohdan mukaisesti.
                           
                           
                              2.   Jos ETIAS-keskusyksikön asetuksen (EU) 2018/1240 22 artiklan mukaisesti suorittamassa tarkistuksessa varmistuu ETIAS-hakemustiedostoon kirjattujen tietojen vastaavuus EES:n tietojen kanssa tai jos tällaisen tarkistuksen jälkeen on edelleen epäilyjä, sovelletaan mainitun asetuksen 26 artiklassa säädettyä menettelyä.
                           
                        
                        
                           25 b artikla
                           EES:n käyttö kansallisissa ETIAS-yksiköissä hakemusten manuaalista käsittelyä varten
                           
                              1.   Asetuksen (EU) 2018/1240 8 artiklan 1 kohdassa tarkoitetut kansalliset ETIAS-yksiköt voivat katsoa EES:ssä olevia tietoja käyttäen samoja aakkosnumeerisia tietoja kuin ne, joita käytetään mainitun asetuksen 20 artiklan, 24 artiklan 6 kohdan c alakohdan ii alakohdan, 41 artiklan ja 54 artiklan 1 kohdan b alakohdan mukaisissa automaattisissa tarkistuksissa.
                           
                           
                              2.   Kansallisilla ETIAS-yksiköillä on pääsy EES:ään ja ne voivat katsoa siinä olevia tietoja lukuoikeudella matkustuslupahakemusten tutkimiseksi asetuksen (EU) 2018/1240 8 artiklan 2 kohdan nojalla. Kansalliset ETIAS-yksiköt voivat katsoa tämän asetuksen 16–18 artiklassa tarkoitettuja tietoja, sanotun kuitenkaan rajoittamatta asetuksen (EU) 2018/1240 24 artiklan soveltamista.
                           
                           
                              3.   Sen jälkeen, kun asetuksen (EU) 2018/1240 8 artiklan 1 kohdassa tarkoitetut kansalliset ETIAS-yksiköt ovat katsoneet ESS:ssä olevia tietoja, kansallisten ETIAS-yksiköiden asianmukaisesti valtuutettu henkilöstö kirjaa ainoastaan tietojen katselutilanteen tuloksen ETIAS-hakemustiedostoihin.”
                           
                        
                     
                  
                        8)
                     
                     
                        Korvataan 28 artikla seuraavasti:
                        
                           ”28 artikla
                           EES:stä haettujen tietojen säilyttäminen
                           EES:stä 24, 25, 26 ja 27 artiklan mukaisesti haettuja tietoja voidaan säilyttää kansallisissa tiedostoissa ja EES:stä 25 a ja 25 b artiklan mukaisesti haettuja tietoja ETIAS-hakemustiedostoissa ainoastaan silloin, kun se on yksittäistapauksessa tarpeen niiden haun tarkoitusten ja asiaankuuluvan unionin oikeuden, erityisesti tietosuojaa koskevan unionin oikeuden, mukaisesti ja ainoastaan niin kauan kuin se on ehdottoman välttämätöntä kyseisessä yksittäistapauksessa.”
                        
                     
                  
                        9)
                     
                     
                        Lisätään 46 artiklan 2 kohtaan toinen alakohta seuraavasti:
                        ”Jokaisesta EES:ssä ja ETIAS:ssa tämän asetuksen 8 a, 8 b ja 25 a artiklan mukaisesti toteutetusta tietojenkäsittelytapahtumasta on säilytettävä lokitiedot tämän artiklan ja asetuksen (EU) 2018/1240 69 artiklan mukaisesti.”
                     
                  
                        10)
                     
                     
                        Lisätään liite seuraavasti:
                        
                           
                              ”LIITE III
                              Vastaavuustaulukko
                              
                                          ETIAS-keskusjärjestelmästä lähetetyt asetuksen (EU) 2018/1240 17 artiklan 2 kohdassa tarkoitetut tiedot
                                       
                                       
                                          Tämän asetuksen 17 artiklan 1 kohdan a alakohdassa tarkoitetut vastaavat EES:n tiedot, joihin ETIAS:ssa olevia tietoja on verrattava
                                       
                                    
                                          sukunimi
                                       
                                       
                                          sukunimet
                                       
                                    
                                          syntymäsukunimi
                                       
                                       
                                          sukunimet
                                       
                                    
                                          etunimi tai -nimet
                                       
                                       
                                          etunimi tai etunimet
                                       
                                    
                                          mahdolliset muut nimet (lisänimi/-nimet, taiteilijanimi/-nimet, kutsumanimi/-nimet)
                                       
                                       
                                          etunimi tai etunimet
                                       
                                    
                                          syntymäaika
                                       
                                       
                                          syntymäaika
                                       
                                    
                                          sukupuoli
                                       
                                       
                                          sukupuoli
                                       
                                    
                                          nykyinen kansalaisuus
                                       
                                       
                                          kansalaisuus tai kansalaisuudet
                                       
                                    
                                          mahdolliset muut kansalaisuudet
                                       
                                       
                                          kansalaisuus tai kansalaisuudet
                                       
                                    
                                          matkustusasiakirjan tyyppi
                                       
                                       
                                          matkustusasiakirjan laji
                                       
                                    
                                          matkustusasiakirjan numero
                                       
                                       
                                          matkustusasiakirjan numero
                                       
                                    
                                          matkustusasiakirjan myöntämismaa
                                       
                                       
                                          matkustusasiakirjan myöntäjämaan kolmikirjaiminen tunnus
                                       
                                    
                        .
                  
         
            4 artikla
            Asetuksen (EU) 2018/1860 muuttaminen
            Korvataan asetuksen (EU) 2018/1860 19 artikla seuraavasti:
            
               
                  ”19 artikla
                  Asetuksen (EU) 2018/1861 soveltaminen
                  Kuulutusten tallentamista, käsittelyä ja päivittämistä, jäsenvaltioiden ja eu-LISA:n velvollisuuksia, kuulutuksiin pääsyä ja niiden tarkistusjaksoa, tietojenkäsittelyä, tietosuojaa, vastuuvelvollisuutta sekä seurantaa ja tilastointia koskevia säännöksiä, joista säädetään asetuksen (EU) 2018/1861 6–19 artiklassa, 20 artiklan 3 ja 4 kohdassa, 21, 23, 32 ja 33 artiklassa, 34 artiklan 5 kohdassa sekä 36 a, 36 b, 36 c ja 38–60 artiklassa, sovelletaan SIS-järjestelmään tämän asetuksen mukaisesti tallennettuihin ja siinä käsiteltäviin tietoihin siltä osin kuin edellä mainituista seikoista ei erikseen säädetä tässä asetuksessa.”
               
            
         
         
            5 artikla
            Asetuksen (EU) 2018/1861 muuttaminen
            Muutetaan asetus (EU) 2018/1861 seuraavasti:
            
                        1)
                     
                     
                        Lisätään artikla seuraavasti:
                        
                           ”18 b artikla
                           Tietojenkäsittelytapahtumien rekisteröinti yhteentoimivuuden toteuttamiseksi ETIAS:n kanssa
                           Jokaisesta SIS-järjestelmässä ja ETIAS:ssa tämän asetuksen 36 a ja 36 b artiklan mukaisesti toteutetusta tietojenkäsittelytapahtumasta on säilytettävä lokitiedot tämän asetuksen 18 artiklan ja Euroopan parlamentin ja neuvoston asetuksen (EU) 2018/1240 (*9) 69 artiklan mukaisesti.
                        
                        
                           (*9)  Euroopan parlamentin ja neuvoston asetus (EU) 2018/1240, annettu 12 päivänä syyskuuta 2018, EU:n matkustustieto- ja -lupajärjestelmän (ETIAS) perustamisesta ja asetusten (EU) No 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta (EUVL L 236, 19.9.2018, s. 1).”"
                        
                     
                  
                        2)
                     
                     
                        Lisätään 34 artiklan 1 kohtaan alakohta seuraavasti:
                        
                                    ”h)
                                 
                                 
                                    ETIAS-hakemusten manuaaliseen käsittelyyn kansallisissa ETIAS-yksiköissä asetuksen (EU) 2018/1240 8 artiklan nojalla.”
                                 
                              
                  
                        3)
                     
                     
                        Lisätään artiklat seuraavasti:
                        
                           ”36 b artikla
                           ETIAS-keskusyksikön pääsy SIS-tietoihin
                           
                              1.   Asetuksen (EU) 2018/1240 7 artiklan mukaisesti osaksi Euroopan raja- ja merivartiovirastoa perustetulla ETIAS-keskusyksiköllä on sille mainitulla asetuksella annettujen tehtävien suorittamiseksi oikeus päästä SIS-järjestelmään tallennettuihin asiaankuuluviin tietoihin ja tehdä niihin hakuja mainitun asetuksen 11 artiklan 8 kohdan mukaisesti. Tähän pääsyyn ja hakuun sovelletaan tämän asetuksen 36 artiklan 4–8 kohtaa.
                           
                           
                              2.   Jos ETIAS-keskusyksikön asetuksen (EU) 2018/1240 22 artiklan mukaisesti suorittamassa tarkistuksessa varmistuu ETIAS-hakemustiedostoon kirjattujen tietojen vastaavuus SIS-järjestelmässä olevan kuulutuksen kanssa tai jos tällaisen tarkistuksen jälkeen on edelleen epäilyjä, sovelletaan mainitun asetuksen 26 artiklassa säädettyä menettelyä, sanotun kuitenkaan rajoittamatta mainitun asetuksen 24 artiklan soveltamista.
                           
                        
                        
                           36 c artikla
                           Yhteentoimivuus ETIAS:n kanssa
                           
                              1.   Asetuksen (EU) 2018/1240 88 artiklan 1 kohdan mukaisesti määrätystä ETIAS:n käyttöönottopäivästä lähtien SIS-keskusjärjestelmä liitetään ESP:hen mainitun asetuksen 20 artiklan, 23 artiklan, 24 artiklan 6 kohdan c alakohdan ii alakohdan, 41 artiklan ja 54 artiklan 1 kohdan b alakohdan mukaisten automaattisten tarkistusten ja mainitun asetuksen 22 ja 26 artiklassa säädettyjen myöhempien tarkistusten mahdollistamiseksi.
                           
                           
                              2.   Asetuksen (EU) 2018/1240 20 artiklan 2 kohdan c alakohdassa, m alakohdan ii alakohdassa ja o alakohdassa tarkoitettujen tarkistusten tekemiseksi ETIAS-keskusjärjestelmä käyttää ESP:tä mainitun asetuksen 11 artiklan 4 kohdassa tarkoitettujen tietojen vertaamiseksi SIS-järjestelmässä oleviin tietoihin mainitun asetuksen 11 artiklan 8 kohdan mukaisesti.
                           
                           
                              3.   Asetuksen (EU) 2018/1240 24 artiklan 6 kohdan c alakohdan ii alakohdassa ja 54 artiklan 1 kohdan b alakohdassa tarkoitettujen tarkistusten tekemiseksi ETIAS-keskusjärjestelmä käyttää ESP:tä tarkistaakseen säännöllisesti SIS-järjestelmästä, onko sieltä poistettu maahantulon ja maassa oleskelun epäämistä koskeva kuulutus, joka johti matkustusluvan epäämiseen, mitätöimiseen tai kumoamiseen.
                           
                           
                              4.   Jos SIS-järjestelmään on asetuksen (EU) 2018/1240 41 artiklan 3 kohdan mukaisesti tallennettu uusi maahantulon ja maassa oleskelun epäämistä koskeva kuulutus, SIS-keskusjärjestelmä siirtää tämän asetuksen 20 artiklan 2 kohdan a–d, f–i ja s–v alakohdassa tarkoitetut tiedot ETIAS-keskusjärjestelmään käyttäen ESP:tä sen tarkistamiseksi, vastaako tämä uusi kuulutus voimassa olevaa matkustuslupaa.”
                           
                        
                     
                  
         
            6 artikla
            Asetuksen (EU) 2019/817 muuttaminen
            Lisätään asetuksen (EU) 2019/817 72 artiklaan kohta seuraavasti:
            
               
                  ”1 b.   ESP otetaan käyttöön ainoastaan asetuksen (EU) 2018/1240 20 ja 23 artiklan, 24 artiklan 6 kohdan c alakohdan ii alakohdan, 41 artiklan ja 54 artiklan 1 kohdan b alakohdan mukaisten automaattisten tarkistusten tekemiseksi sitten, kun kyseisen asetuksen 88 artiklassa säädetyt edellytykset täyttyvät, sanotun kuitenkaan rajoittamatta tämän artiklan 1 kohdan soveltamista.”
               
            
         
         III LUKU
         
            LOPPUSÄÄNNÖKSET
         
         
            7 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            Tehty Strasbourgissa 7 päivänä heinäkuuta 2021.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puhemies
               
               A. LOGAR
            
         
         
            (1)  Euroopan parlamentin kanta, vahvistettu 8. kesäkuuta 2021 (ei vielä julkaistu virallisessa lehdessä), ja neuvoston päätös, tehty 28. kesäkuuta 2021.
         
            (2)  Euroopan parlamentin ja neuvoston asetus (EU) 2018/1240, annettu 12 päivänä syyskuuta 2018, Euroopan matkustustieto- ja -lupajärjestelmän (ETIAS) perustamisesta ja asetusten (EU) N:o 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta (EUVL L 236, 19.9.2018, s. 1).
         
            (3)  Euroopan parlamentin ja neuvoston asetus (EU) 2021/1150, annettu 7 päivänä heinäkuuta 2021, asetusten (EU) 2018/1862 ja (EU) 2019/818 muuttamisesta siltä osin kuin on kyse edellytysten vahvistamisesta pääsylle muihin EU:n tietojärjestelmiin Euroopan matkustustieto- ja -lupajärjestelmän tarkoituksia varten (ks. tämän virallisen lehden sivu 1).
         
            (4)  Euroopan parlamentin ja neuvoston asetus (EU) 2021/1151, annettu 7 päivänä heinäkuuta 2021, asetusten (EU) 2019/816 ja (EU) 2019/818 muuttamisesta siltä osin kuin on kyse edellytysten vahvistamisesta pääsylle muihin EU:n tietojärjestelmiin Euroopan matkustustieto- ja lupajärjestelmän tarkoituksia varten (ks. tämän virallisen lehden sivu 7).
         
            (5)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja, pitkäaikaisia viisumeja ja oleskelulupia koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).
         
            (6)  Euroopan parlamentin ja neuvoston asetus (EU) 2017/2226, annettu 30 päivänä marraskuuta 2017, rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta (EUVL L 327, 9.12.2017, s. 20).
         
            (7)  Euroopan parlamentin ja neuvoston asetus (EU) 2018/1860, annettu 28 päivänä marraskuuta 2018, Schengenin tietojärjestelmän käytöstä laittomasti oleskelevien kolmansien maiden kansalaisten palauttamiseksi (EUVL L 312, 7.12.2018, s. 1).
         
            (8)  Euroopan parlamentin ja neuvoston asetus (EU) 2018/1861, annettu 28 päivänä marraskuuta 2018, Schengenin tietojärjestelmän (SIS) perustamisesta, toiminnasta ja käytöstä rajatarkastuksissa, Schengenin sopimuksen soveltamisesta tehdyn yleissopimuksen muuttamisesta ja asetuksen (EY) N:o 1987/2006 muuttamisesta ja kumoamisesta (EUVL L 312, 7.12.2018, s. 14).
         
            (9)  Euroopan parlamentin ja neuvoston asetus (EU) 2019/817, annettu 20 päivänä toukokuuta 2019, kehyksen vahvistamisesta ulkorajoja ja viisumipolitiikkaa koskevien EU:n tietojärjestelmien yhteentoimivuudelle ja Euroopan parlamentin ja neuvoston asetusten (EY) N:o 767/2008, (EU) 2016/399, (EU) 2017/2226, (EU) 2018/1240, (EU) 2018/1726 ja (EU) 2018/1861 sekä neuvoston päätösten 2004/512/EY ja 2008/633/YOS muuttamisesta (EUVL L 135, 22.5.2019, s. 27).
         
            (10)  Euroopan parlamentin ja neuvoston asetus (EU) 2019/818, annettu 20 päivänä toukokuuta 2019, kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta (EUVL L 135, 22.5.2019, s. 85).
         
            (11)  Euroopan parlamentin ja neuvoston direktiivi 2008/115/EY, annettu 16 päivänä joulukuuta 2008, jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi (EUVL L 348, 24.12.2008, s. 98).
         
            (12)  EUVL L 123, 12.5.2016, s. 1.
         
            (13)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
         
            (14)  Neuvoston päätös 2010/365/EU, annettu 29 päivänä kesäkuuta 2010, Schengenin tietojärjestelmää koskevien Schengenin säännöstön määräysten soveltamisesta Bulgarian tasavallassa ja Romaniassa (EUVL L 166, 1.7.2010, s. 17).
         
            (15)  Neuvoston päätös (EU) 2017/733, annettu 25 päivänä huhtikuuta 2017, Schengenin tietojärjestelmää koskevien Schengenin säännöstön määräysten soveltamisesta Kroatian tasavallassa (EUVL L 108, 26.4.2017, s. 31).
         
            (16)  Neuvoston päätös (EU) 2017/1908, annettu 12 päivänä lokakuuta 2017, viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa (EUVL L 269, 19.10.2017, s. 39).
         
            (17)  Neuvoston päätös (EU) 2018/934, annettu 25 päivänä kesäkuuta 2018, Schengenin tietojärjestelmää koskevien Schengenin säännöstön jäljellä olevien määräysten voimaansaattamisesta Bulgarian tasavallassa ja Romaniassa (EUVL L 165, 2.7.2018, s. 37).
         
            (18)  Euroopan parlamentin ja neuvoston asetus (EU) 2018/1726, annettu 14 päivänä marraskuuta 2018, vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavasta Euroopan unionin virastosta (eu-LISA) sekä asetuksen (EY) N:o 1987/2006 ja neuvoston päätöksen 2007/533/YOS muuttamisesta ja asetuksen (EU) N:o 1077/2011 kumoamisesta (EUVL L 295, 21.11.2018, s. 99).
         
            (19)  Euroopan parlamentin ja neuvoston direktiivi 2004/38/EY, annettu 29 päivänä huhtikuuta 2004, Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta (EUVL L 158, 30.4.2004, s. 77).
         
            (20)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).
         
            (21)  EYVL L 176, 10.7.1999, s. 36.
         
            (22)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
         
            (23)  EUVL L 53, 27.2.2008, s. 52.
         
            (24)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
         
            (25)  EUVL L 160, 18.6.2011, s. 21.
         
            (26)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
         
            (27)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).